title: 1991 m. liepos 29 d. Tarybos direktyva dėl vairuotojo pažymėjimų

text:
Svarbus teisinis pranešimas

|

31991L0439

Oficialusis leidinys L 237 , 24/08/1991 p. 0001 - 0024 specialusis leidimas suomių kalba: skyrius 7 tomas 4 p. 0022  specialusis leidimas švedų kalba: skyrius 7 tomas 4 p. 0022

		Tarybos direktyva1991 m. liepos 29 d.dėl vairuotojo pažymėjimų(91/439/EEB)EUROPOS BENDRIJŲ TARYBA,atsižvelgdama į Europos bendrijos steigimo sutartį, ypač į jos 75 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi, siekiant bendrosios transporto politikos tikslų ir norint gerinti kelių eismo saugumą bei palengvinti asmenų, apsigyvenančių ne toje valstybėje narėje, kurioje jie yra išlaikę vairavimo egzaminą, judėjimą, yra pageidautina, kad būtų įvestas Bendrijos pavyzdžio nacionalinis vairuotojo pažymėjimas, kurį tarpusavyje pripažintų visos valstybės narės be jokių įpareigojimų pažymėjimą keisti;kadangi pirmasis žingsnis šia linkme buvo žengtas 1980 m. gruodžio 4 d. Pirmąja Tarybos direktyva 80/1263/EEB dėl Bendrijos vairuotojo pažymėjimo įvedimo [4], kuri nustatė Bendrijos pavyzdžio nacionalinį vairuotojo pažymėjimą ir savitarpišką valstybių narių nacionalinių vairuotojo pažymėjimų pripažinimą bei pažymėjimų keitimą keičiant nuolatinę gyvenamąją vietą ar darbovietę iš vienos valstybės narės į kitą; kadangi šis procesas turi būti tęsiamas; kadangi Bendrijos pavyzdžio nacionalinis vairuotojo pažymėjimas, nustatytas Direktyvos 80/1263/EEB, turėtų būti toks, kad, inter alia, būtų galima atsižvelgti į transporto priemonių kategorijų ir pakategorių derinimą ir padaryti pažymėjimus lengviau suprantamus tiek pačioje Bendrijoje, tiek už jos ribų;kadangi, siekiant stiprinti kelių eismo saugumą, reikia nustatyti minimalius vairuotojo pažymėjimo išdavimo reikalavimus;kadangi Direktyvos 80/1263/EEB 3 straipsnyje reikalaujama, kad baigiamosios nuostatos, Bendrijos mastu apibendrinančios tame straipsnyje minimas transporto priemonių kategorijas, turėtų būti priimtos nepaliekant galimybės nukrypti nei nuo jų, nei nuo vairuotojo pažymėjimų galiojimo sąlygų;kadangi reikalinga nuostata, kuria remiantis tos transporto priemonių kategorijos būtų skirstomos į pakategores, kad būtų galima sudaryti sąlygas palaipsniui pereiti nuo vienos transporto priemonių vairavimo kategorijos prie kitos siekiant saugumo ir atsižvelgiant į esamą padėtį valstybėse;kadangi reikia priimti konkrečias nuostatas, lengvinančias galimybę fiziškai neįgaliems asmenims vairuoti transporto priemones;kadangi Direktyvos 80/1263/EEB 10 straipsnyje numatytas detalesnis vairavimo egzaminų ir vairuotojo pažymėjimų išdavimo reikalavimų suderinimas; kadangi siekiant šio tiksloreikia nustatyti transporto priemonėms vairuoti reikalingų žinių apimtį, įgūdžius bei elgseną ir šiomis sampratomis grindžiamą vairavimo egzaminą; kadangi reikia iš naujo apibrėžti minimalias fizinės ir psichinės sveikatos normas vairuojantiems transporto priemones;kadangi Direktyvos 80/1263/EEB 8 straipsnio nuostatos, ypač įpareigojimas pakeitus nuolatinę gyvenamąją vietą per vienerius metus pakeisti vairuotojo pažymėjimą, sudaro kliūčių asmenims laisvai judėti; kadangi tai nesuderinama su padaryta Europos integracijos pažanga.kadangi, be to, dėl priežasčių, susijusių su kelių saugumu ir transporto eismu, valstybės narės visiems pažymėjimo savininkams, kurių nuolatinė gyvenamoji vieta yra jų teritorijoje, turėtų galėti taikyti savo nacionalines vairuotojo pažymėjimo atėmimo, sulaikymo ir panaikinimo nuostatas,PRIĖMĖ ŠIĄ DIREKTYVĄ:1 straipsnis1. Valstybės narės, laikydamosi šios direktyvos nuostatų, įveda I priede aprašytu Bendrijos pavyzdžiu pagrįstą nacionalinį vairuotojo pažymėjimą.2. Valstybių narių išduoti vairuotojo pažymėjimai yra abipusiai pripažįstami.3. Kai galiojančio nacionalinio vairuotojo pažymėjimo savininkas nuolatos apsigyvena ne toje valstybėje narėje, kuri pažymėjimą išdavė, priimančioji valstybė narė gali vairuotojo pažymėjimo savininkui taikyti nacionalines pažymėjimo galiojimo laiko, medicininio patikrinimo bei apmokestinimo taisykles ir tame pažymėjime nurodyti bet kokią administravimui reikalingą informaciją.2 straipsnis1. Bendrijos pavyzdžio vairuotojo pažymėjimo 1 puslapyje esančioje emblemoje yra pažymėjimą išduodančios valstybės narės skiriamasis ženklas.2. Valstybės narės imasi visų reikiamų priemonių, kad išvengtų bet kokios vairuotojo pažymėjimų klastojimo rizikos.3. Valstybės narės, susitarusios su Komisija, gali I priede pateiktame pavyzdyje daryti pakeitimų, reikalingų vairuotojo pažymėjimo duomenų kompiuteriniam apdorojimui.3 straipsnis1. 1 straipsnyje numatytas vairuotojo pažymėjimas leidžia vairuoti tokių kategorijų transporto priemones:A kategorija- motociklus su šonine priekaba ar be jos;B kategorija- motorines transporto priemones, kurių leidžiamas maksimalus svoris ne didesnis kaip 3500 kilogramų ir kurios, be vairuotojo vietos, turi ne daugiau kaip aštuonias sėdimas vietas; šios kategorijos transporto priemonės gali būti sujungtos su priekaba, kurios leidžiamas maksimalus svoris ne didesnis kaip 750 kilogramų,- vilkiko ir priekabos junginius, priskiriamus prie B kategorijos, kurių leidžiamas maksimalus svoris ne didesnis kaip 3500 kilogramų, o leidžiamas maksimalus svoris neviršija nepakrauto vilkiko svorio;B + E kategorija- transporto priemonių junginius, susidedančius iš vilkiko, priskiriamo prie B kategorijos, ir priekabos, jei tas junginys nepriskiriamas prie B kategorijos;C kategorija- motorines transporto priemones, nepriskiriamas prie D kategorijos, kurių leidžiamas maksimalus svoris didesnis kaip 3500 kilogramų; prie šios kategorijos priskiriamos transporto priemonės gali būti sujungtos su priekaba, kurios leidžiamas maksimalus svoris ne didesnis kaip 750 kilogramų;C + E kategorija- transporto priemonių junginius, kurių vilkikas priskiriamas prie C kategorijos, o jo priekabos leidžiamas maksimalus svoris didesnis kaip 750 kilogramų;D kategorija- motorines transporto priemones, skirtas keleiviams vežti, kurios, be vairuotojo vietos, turi daugiau kaip aštuonias sėdimas vietas; prie šios kategorijos priskiriamos transporto priemonės gali būti sujungtos su priekaba, kurios leidžiamas maksimalus svoris ne didesnis kaip 750 kilogramų;D + E kategorija- transporto priemonių junginius, kurių vilkikas priskiriamas prie D kategorijos, o jo priekabos leidžiamas maksimalus svoris didesnis kaip 750 kilogramų.2. Pagal A, B, B + E, C, C + E, D ir D + E kategorijas gali būti išduodamas specialios paskirties vairuotojo pažymėjimas, leidžiantis vairuoti tokių pakategorių transporto priemones:A1 pakategorė- lengvuosius motociklus, kurių variklio darbinis tūris ne didesnis kaip 125 cm3, o galingumas neviršija 11 kw;B1 pakategorė- variklį turinčius triračius ir keturračius;C1 pakategorė- motorines transporto priemones, nepriskiriamas prie D kategorijos, kurių leidžiamas maksimalus svoris didesnis kaip 3 500 kilogramų, bet ne mažesnis kaip 7 500 kilogramų; prie šios pakategorės priskiriamos transporto priemonės gali būti sujungtos su priekaba, kurios leidžiamas maksimalus svoris ne didesnis kaip 750 kilogramų;C1 + E pakategorė- transporto priemonių junginį, kurio vilkikas priskiriamas prie C1 pakategorės, o jo priekabos leidžiamas maksimalus svoris didesnis kaip 750 kilogramų, jei taip sudaryto junginio leidžiamas maksimalus svoris ne didesnis kaip 12 000 kilogramų, o leidžiamas maksimalus priekabos svoris neviršija nepakrauto vilkiko svorio;D1 pakategorė- motorines transporto priemones, skirtas keleiviams vežti, kurios, be vairuotojo vietos, turi daugiau kaip aštuonias sėdimas vietas, bet ne daugiau kaip 16 sėdimų vietų, be vairuotojo vietos; prie šios pakategorės priskiriamos motorinės transporto priemonės gali būti sujungtos su priekaba, kurios leidžiamas maksimalus svoris ne didesnis kaip 750 kilogramų;D1 + E pakategorė- transporto priemonių junginius, kurių vilkikas priskiriamas prie D1 pakategorės, o jo priekabos leidžiamas maksimalus svoris didesnis kaip 750 kilogramų, jeigu:- pirma, taip sudaryto junginio leidžiamas maksimalus svoris ne didesnis kaip 12 000 kilogramų, o leidžiamas maksimalus priekabos svoris neviršija nepakrauto vilkiko svorio,- antra, priekaba nenaudojama keleiviams vežti.3. Šiame straipsnyje:- "variklio varoma transporto priemonė" - tai bet kokia savaeigė transporto priemonė, važiuojanti keliu savarankiškai, išskyrus bėgiais važiuojančią transporto priemonę,- "triratis" ir "keturratis" - tai atitinkamai prie bet kokios B kategorijos priskiriama trijų ir keturių ratų transporto priemonė, kurios maksimalus konstrukcinis greitis viršija 50 km/h, arba su kibirkštiniu uždegamo vidaus degimo varikliu, kurio darbinis tūris didesnis kaip 50 cm3, ar kitokio lygiaverčio galingumo variklio. Nepakrautos transporto priemonės svoris ne didesnis kaip 550 kilogramų. Elektra varomų transporto priemonių svoris apskaičiuojamas atimant akumuliatoriaus svorį.Valstybės narės gali nustatyti mažesnius reikalavimus nepakrautai transporto priemonei ir kelti kitus, pavyzdžiui, nustatyti maksimalų darbinį tūrį ar galingumą,- "motociklas" - tai bet kokia dviratė transporto priemonė, kurios maksimalus konstrukcinis greitis viršija 50 km/h arba, jei ji yra varoma vidaus degimo variklio, kurio darbinis tūris didesnis kaip 50 cm3; ši sąvoka taip pat apima motociklą su šonine priekaba,- "motorinė transporto priemonė" - tai variklio varoma transporto priemonė, išskyrus motociklą, kuria paprastai vežami keleiviai ar kroviniai arba keliu velkamos transporto priemonės, naudojamos keleiviams ar kroviniams vežti. Šis terminas apima troleibusus, t. y., prie elektros laidų prijungtas ne bėgiais važiuojančias transporto priemones. Jis neapima žemės ūkio ir miškininkystės darbams naudojamų traktorių,- "žemės ūkio ar miškų ūkio traktorius" - tai variklio varoma ratinė ar vikšrinė bent dvi ašis turinti transporto priemonė, kurios pagrindinė funkcija yra vilkimo galia, specialiai skirta tam tikriems žemės ūkio ar miškininkystės darbams naudojamiems padargams, mašinoms ar priekaboms vilkti, stumti, vežti ar kitaip naudoti, ir kurios naudojimas keleiviams ar kroviniams vežti arba vilkti keliu transporto priemonėms, naudojamoms keleiviams ar kroviniams vežti, yra tik antrinė funkcija.4. Valstybės narės, pasikonsultavusios su Komisija, gali nukrypti nuo 3 dalies antroje ir trečioje įtraukose nurodyto greičio tik tuo atveju, jei jis bus mažinamas ir jei tie pakeitimai bus nurodomi vairuotojo pažymėjime.5. A1 pakategorei valstybės narės gali taikyti papildomas ribojančias taisykles.6. Valstybės narės, susitarusios su Komisija, gali netaikyti šio straipsnio tam tikroms specialios paskirties variklio varomoms transporto priemonėms, pavyzdžiui, specialioms neįgaliesiems skirtoms transporto priemonėms.4 straipsnis1. Vairuotojo pažymėjimuose nurodomos sąlygos, kurioms esant vairuotojui leidžiama vairuoti.2. Jei dėl fizinės negalios leidžiama vairuoti tik tam tikrų tipų ar specialiai pritaikytas transporto priemones, 7 straipsnyje nurodytas įgūdžių ir elgsenos patikrinimo egzaminas rengiamas būtent tokia transporto priemone.5 straipsnis1. Vairuotojo pažymėjimai turi būti išduodami tokiomis sąlygomis:a) C ir D kategorijos pažymėjimai turi būti išduodami tik vairuotojams, jau turintiems teisę vairuoti prie B kategorijos priskiriamas transporto priemones;b) B + E, C + E ir D + E kategorijos pažymėjimai turi būti išduodami tik vairuotojams, jau turintiems teisę vairuoti atitinkamai prie B, C ir D kategorijų priskiriamas transporto priemones.2. Vairuotojo pažymėjimų galiojimas turi būti nustatomas taip:a) C + E ar D + E kategorijų išduoti pažymėjimai galioja prie B + E kategorijos priskiriamų transporto priemonių junginiams;b) C + E kategorijos išduoti vairuotojo pažymėjimai turi galioti D + E kategorijai tol, kol jų savininkai turi teisę vairuoti prie D kategorijos priskiriamas transporto priemones.3. Vairavimui savo teritorijoje valstybės narės gali taikyti tokius atitikmenis:a) vairuoti variklio varomus triračius ir keturračius pagal A arba A1 kategorijos išduotą pažymėjimą;b) vairuoti lengvuosius motociklus pagal B kategorijos išduotą pažymėjimą.4. Valstybės narės, pasikonsultavusios su Komisija, savo teritorijoje gali leisti vairuoti:a) D1 kategorijos transporto priemones (ne daugiau kaip 16 sėdimų vietų, be vairuotojo vietos, ir leidžiamas maksimalus svoris - 3 500 kilogramų, neįskaitant specialios neįgaliems keleiviams vežti skirtos įrangos) vyresniems kaip 21 metų asmenims, turintiems bent prieš metus įgytą B kategorijos vairuotojo pažymėjimą, tik tuo atveju, jei tos transporto priemonės naudojamos nekomercinių organizacijų socialiniams tikslams ir tas vairuotojas teikia savo paslaugas nemokamai;b) leidžiamą maksimalų 3 500 kilogramų svorį viršijančias transporto priemones vyresniems kaip 21 metų asmenims, turintiems bent prieš dvejus metus įgytą B kategorijos vairuotojo pažymėjimą, tik tuo atveju, jeigu tų transporto priemonių pagrindinė paskirtis - naudoti jas tik kaip nejudamas mokymo ar pramogų aikšteles, jeigu jos naudojamos nekomercinių organizacijų socialiniams tikslams ir yra pakeistos taip, kad jomis nebūtų galima vežti daugiau kaip devynių keleivių ar vežti jokių kitų krovinių, kurie nėra tikrai reikalingi toms organizacijoms.6 straipsnis1. Minimalaus amžiaus sąlygos vairuotojo pažymėjimams išduoti yra tokios:a) 16 metų:- A1 pakategorei,- B1 pakategorei;b) 18 metų:- A kategorijai; tačiau, norint gauti teisę vairuoti galingesnius kaip 25 kw galingumo ar didesnio kaip 0,16 kw/kg galingumo ir svorio santykio motociklus (ar motociklus su šoninėmis priekabomis, kurių galingumo ir svorio santykis didesnis kaip 0,16 kw/kg), reikia turėti dvejų metų žemesnių specifikacijų motociklų vairavimo su A pažymėjimu stažą; stažo gali būti nereikalaujama, jei kandidatui ne mažiau kaip 21 metai ir jis yra išlaikęs įgūdžių ir elgsenos patikrinimo egzaminą pagal tą kategoriją,- B ir B + E kategorijoms,- C, C + E kategorijoms ir C1, C1 + E pakategorėms, nepažeidžiant transporto priemonių vairavimo nuostatų, nustatytų 1985 m. gruodžio 20 dienos Tarybos reglamente (EEB) Nr.3820/85 dėl tam tikrų su kelių transportu susijusių socialinių teisės aktų suderinimo [5];c) 21 metai:- D ir D + E kategorijoms bei D1 ir D1 + E pakategorėms, nepažeidžiant transporto priemonių vairavimo nuostatų, nustatytų Reglamente (EEB) Nr.3820/85.2. Valstybės narės gali nukrypti nuo A, B ir B + E kategorijoms nustatytų minimalių amžiaus reikalavimų ir išduoti vairuotojo pažymėjimus nuo 17 metų amžiaus, išskyrus A kategorijai skirtas nuostatas, nustatytas 1 dalies b punkto pirmosios įtraukos paskutiniame sakinyje.3. Valstybės narės gali atsisakyti pripažinti galiojančiais savo teritorijoje vairuotojo pažymėjimus, išduotus 18 metų neturintiems vairuotojams.7 straipsnis1. Vairuotojo pažymėjimai, be to, yra išduodami tik kandidatams į vairuotojus:a) kurie yra išlaikę įgūdžių ir elgsenos patikrinimo egzaminą bei teorinį egzaminą ir atitinka medicininius reikalavimus pagal antrojo ir trečiojo priedų nuostatas;b) kurių nuolatinė gyvenamoji vieta yra pažymėjimą išduodančios valstybės narės teritorijoje arba kurie gali pateikti įrodymų, kad jie yra ten studijavę bent šešis mėnesius.2. Kiekviena valstybė narė, laikydamasi nuostatų, kurias šiuo klausimu priima Taryba, išlaiko teisę nustatyti jos išduodamų vairuotojo pažymėjimų galiojimo laiką remdamasi nacionaliniais kriterijais.3. Valstybės narės, susitarusios su Komisija, gali nukrypti nuo trečiojo priedo nuostatų, jei tie nukrypimai suderinami su medicinos mokslo plėtra ir tame priede išdėstytais principais.4. Nepažeisdamos nacionalinių baudžiamųjų ir policijos įstatymų, valstybės narės, pasikonsultavusios su Komisija, gali taikyti nacionalines vairuotojo pažymėjimų išdavimo taisykles, atitinkančias kitas sąlygas, negu nurodytos šioje direktyvoje.5. Joks asmuo negali turėti daugiau kaip vienos valstybės narės vairuotojo pažymėjimo.8 straipsnis1. Tais atvejais, kai vienos valstybės narės išduoto galiojančio nacionalinio vairuotojo pažymėjimo savininkas pasirenka nuolatinę gyvenamąją vietą kitoje valstybėje narėje, jis gali prašyti, kad jo vairuotojo pažymėjimas būtų pakeistas lygiaverčiu pažymėjimu; prireikus pažymėjimą keičianti valstybė narė gali patikrinti, ar pateiktas vairuotojo pažymėjimas iš tikrųjų galioja.2. Laikydamasi baudžiamųjų ir policijos įstatymų teritoriškumo principo, valstybė narė, kurioje yra nuolatinė gyvenamoji vieta, gali taikyti nacionalines teisės vairuoti apribojimo, sustabdymo, atėmimo ar panaikinimo nuostatas kitos valstybės narės išduoto vairuotojo pažymėjimo savininkui ir, jeigu reikia, pakeisti vairuotojo pažymėjimą.3. Pažymėjimą keičianti valstybė narė grąžina senąjį vairuotojo pažymėjimą tos valstybės narės, kuri jį išdavė, institucijai ir paaiškina šio keitimo priežastis.4. Valstybė narė gali atsisakyti pripažinti galiojančiu kitos valstybės narės išduotą vairuotojo pažymėjimą asmeniui, kuriam ankstesnės valstybės teritorijoje taikoma viena iš 2 dalyje nurodytų priemonių.Valstybė narė taip pat gali atsisakyti išduoti vairuotojo pažymėjimą kandidatui į vairuotojus, kuriam tokia priemonė taikoma kitoje valstybėje narėje.5. Išduoti naują vairuotojo pažymėjimą vietoj to, kuris, pavyzdžiui, buvo pamestas ar pavogtas, gali kompetentingos institucijos tos valstybės, kurioje yra nuolatinė savininko gyvenamoji vieta; tos institucijos naują pažymėjimą išduoda remdamosi turima informacija arba, jei reikia, įrodymais, gautais iš ankstesnį vairuotojo pažymėjimą išdavusios valstybės narės kompetentingų institucijų.6. Tuo atveju, kai valstybė narė keičia trečiosios šalies išduotą vairuotojo pažymėjimą Bendrijos pavyzdžio vairuotojo pažymėjimu, pastarajame šis keitimas ir tolesnis atnaujinimas ar naujo išdavimas įrašomi.Keičiama gali būti tik tada, kai trečiosios šalies išduotas vairuotojo pažymėjimas jau yra atiduotas jį keičiančios valstybės narės kompetentingai institucijai. Jei šio vairuotojo pažymėjimo savininkas pakeičia nuolatinę gyvenamąją vietą į kitą valstybę narę, pastaroji neprivalo taikyti 1 straipsnio 2 dalies.9 straipsnisŠioje direktyvoje "nuolatinė" gyvenamoji vieta yra vieta, kurioje asmuo paprastai gyvena, t. y. bent 185 dienas kiekvienais kalendoriniais metais, dėl asmeninių ir darbo ryšių arba, jei asmuo darbo ryšių neturi, dėl asmeninių ryšių, kurie artimai sieja asmenį su vieta, kurioje jis gyvena.Tačiau asmens, kurio darbo ryšiai siejasi su kita vieta negu jo asmeniniai ryšiai ir kuris dėl to gyvena pakaitomis skirtingose vietose, esančiose dviejose ar keliose valstybėse narėse, nuolatine gyvenamąja vieta yra laikoma jo asmeninių ryšių vieta tik tada, jei tas asmuo ten nuolat sugrįžta. Šios paskutinės sąlygos nebūtina laikytis, kai asmuo valstybėje narėje gyvena, kad atliktų ten apibrėžtos trukmės užduotį. Universiteto ar mokyklos lankymas nereiškia nuolatinės gyvenamosios vietos pakeitimo.10 straipsnisValstybės narės, susitarusios su Komisija, nustato prieš šios direktyvos įgyvendinimą išduotų vairuotojo pažymėjimų kategorijų ir 3 straipsnyje apibrėžtų kategorijų atitikmenis.Valstybės narės, susitarusios su Komisija, savo nacionaliniuose teisės aktuose gali daryti pakeitimų, reikalingų 8 straipsnio 4, 5 ir 6 dalių nuostatoms įgyvendinti.11 straipsnisPraėjus penkeriems metams nuo šios direktyvos įsigaliojimo, Taryba, remdamasi Komisijos pateiktu pasiūlymu, apžvelgia nacionalines nuostatas dėl pasirenkamųjų pakategorių, kurios gali būti nustatytos pagal 3 straipsnį, kad būtų galima jas suderinti arba jų atsisakyti.12 straipsnis1. Valstybės narės, pasikonsultavusios su Komisija, priima įstatymus ir kitus teisė aktus, kurie, įsigalioję iki 1994 m. liepos 1 dienos, įgyvendina šią direktyvą nuo 1996 m. liepos 1 dienos.2. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3. Valstybės narės padeda viena kitai įgyvendinti šią direktyvą ir prireikus keičiasi informacija dėl jau įregistruotų vairuotojo pažymėjimų.13 straipsnisŠiuo dokumentu Direktyva 80/1263/EEB nuo 1996 m. liepos 1 dienos netenka galios.14 straipsnisŠi direktyva skirta valstybėms narėms.Priimta Briuselyje, 1991 m. liepos 29 d.Tarybos varduPirmininkasH. Van Den Broek[1] OL Nr. C 48, 1989 02 27, p. 1.[2] OL Nr. C 175, 1990 07 16, p. 40.[3] OL Nr. C 159, 1989 06 26, p. 21.[4] OL Nr. L 375, 1980 12 31, p. 1.[5] OL Nr. L 370, 1985 12 31, p. 1.--------------------------------------------------I PRIEDASNUOSTATOS DĖL BENDRIJOS PAVYZDŽIO VAIRUOTOJO PAŽYMĖJIMO1. Bendrijos pavyzdžio vairuotojo pažymėjimas yra rausvos spalvos, o jo matmenys tokie:aukštis : 106 mm;plotis : 222 mm.2. Pažymėjimą sudaro šeši puslapiai:pirmajame puslapyje yra:- pažymėjimą išduodančios valstybės narės skiriamasis ženklas,- pažymėjimą išduodančios valstybės narės pavadinimas (neprivalomas),- pažymėjimą išduodančios valstybės narės skiriamasis ženklas, šie ženklai yra tokie:B : BelgijaDK : DanijaD : VokietijaGR : GraikijaE : IspanijaF : PrancūzijaIRL : AirijaI : ItalijaL : LiuksemburgasNL : NyderlandaiP : PortugalijaUK : Jungtinė Karalystė,- žodžiai "vairuotojo pažymėjimas", išspausdinti didelėmis raidėmis pažymėjimą išduodančios valstybės narės kalba ar kalbomis; palikus atitinkamą tarpą, jie išspausdinti mažesnėmis raidėmis kitomis Europos Bendrijų kalbomis,- žodžiai "Europos Bendrijos pavyzdys/pavyzdžio", išspausdinti pažymėjimą išduodančios valstybės narės kalba ar kalbomis;antrajame puslapyje yra:1) savininko pavardė;2) kiti savininko vardai;3) savininko gimimo data ir vieta;4) pažymėjimą išduodančios kompetentingos institucijos pavadinimas (įskaitant išdavimo vietą, datą ir tos institucijos antspaudą);5) pažymėjimo numeris;6) savininko fotografija;7) savininko parašas;8) nuolatinė gyvenamoji vieta arba pašto adresas (neprivalomas);trečiajame ir ketvirtajame puslapiuose yra:prie kiekvienos transporto priemonių kategorijos ir pakategorės - pažymėjimo tos kategorijos ar pakategorės transporto priemonei vairuoti išdavimo data, jo galiojimo laikas, institucijos antspaudas, papildoma informacija ar apribojimai, kiekvienos kategorijos ar pakategorės kodo forma.Valstybės narės nacionaliniuose teisės aktuose nenumatytos pakategorės tos valstybės narės išduodamame vairuotojo pažymėjime gali būti praleidžiamos.Ketvirtajame puslapyje įrašomi tokie kodai:kodai 1-99 : suderinti Bendrijos kodai,kodai 100 ir toliau : nacionaliniai kodai, leidžiantys vairuoti tik pažymėjimą išdavusios valstybės narės teritorijoje.Vėliau, keičiant pažymėjimą ar pakeičiant kitos valstybės narės išduotą pažymėjimą, pirmojo kiekvienos kategorijos pažymėjimo išdavimo data turi būti perkeliama į trečiąjį puslapį;penktajame puslapyje gali būti tokia informacija:- laikotarpiai, kuriais vairuotojo pažymėjimo galiojimas buvo sustabdytas,- sunkūs nusižengimai, padaryti nuolatinės gyvenamosios vietos valstybės teritorijoje ir užfiksuoti toje valstybėje galiojančia vairuotojų stebėjimo tvarka;šeštajame puslapyje yra:- teisių patvirtinimas, galiojantis tiktai tos valstybės, kuri jas suteikė lygiateisiškumo pagrindu, teritorijoje, arba transporto priemonių kategorijoms, kurių nenumato ši direktyva (įrašant suteikimo datą ir galiojimo laikotarpį),- vietos, paliktos įrašams (neprivalomiems) apie savininko nuolatinės gyvenamosios vietos pasikeitimus.3. Įrašai visuose puslapiuose, išskyrus pirmąjį, daromi pažymėjimą išdavusios valstybės narės kalba ar kalbomis.Jei valstybė narė nori tuos įrašus daryti kita valstybine kalba negu anglų, danų, graikų, ispanų, italų, olandų, portugalų, prancūzų, vokiečių, ji parengia dvikalbį pažymėjimo variantą viena pirmiau išvardytų kalbų, nepažeisdama kitų šio priedo nuostatų.4. Tais atvejais, kai vienoje valstybėje narėje išduoto vairuotojo pažymėjimo savininkas nuolatinę gyvenamąją vietą pasirenka kitoje valstybėje narėje, pastaroji gali nurodyti:- 6 puslapyje - gyvenamosios vietos pakeitimą ar pakeitimus,- 5 puslapyje - informaciją, reikalingą administravimui, pavyzdžiui, apie jos teritorijoje padarytus sunkius nusižengimus,tik tada, jei ji tokio tipo informaciją įrašo ir į savo pačios išduodamą vairuotojo pažymėjimą ir yra tam įrašui palikta vieta.Nukrypstant nuo šio priedo 2 poskyrio, ilgiausiai dešimt metų nuo šios direktyvos priėmimo Jungtinės Karalystės išduotiems vairuotojo pažymėjimams netaikomas reikalavimas, kad juose būtų savininko fotografija.+++++ TIFF ++++++++++ TIFF ++++++++++ TIFF +++++--------------------------------------------------II PRIEDASI. ŽINIOS, ĮGŪDŽIAI IR ELGSENA, REIKALINGI VARIKLIO VAROMAI TRANSPORTO PRIEMONEI VAIRUOTIŠiame priede toliau pateikiamos nuostatos apima ir kategorijas, ir pakategores, jei pastarosios nenurodomos atskirai.1. PreambulėVisų variklio varomų transporto priemonių vairuotojai turi turėti žinių, įgūdžių ir elgtis taip, kad sugebėtų:- pastebėti eismo pavojus ir įvertinti jų sudėtingumą,- pakankamai gerai valdyti savo transporto priemonę, kad nesukeltų avarinių situacijų ir tinkamai reaguotų patekę į tokias situacijas,- laikytis kelių eismo taisyklių, ypač skirtų išvengti eismo nelaimių ir išlaikyti nenutrūkstamą eismą,- nustatyti bet kokius didesnius savo transporto priemonės techninius gedimus, ypač keliančius pavojų saugai, ir pasirūpinti, kad jie būtų tinkamu būdu pašalinti,- atsižvelgti į visus vairavimui poveikio turinčius veiksnius (pvz., alkoholį, nuovargį, silpną regėjimą ir t. t.), kad galėtų išlikti nuovokus ir pasinaudoti visais sugebėjimais vairuoti saugiai,- padėti užtikrinti visų kelių eismo dalyvių saugumą, ypač silpniausiųjų ir labiausiai neapsaugotų, rodyti kitiems deramą pagarbą.2. ŽiniosVairuotojai turi sugebėti parodyti žinias ir supratingumą šiose srityse:2.1. atsargumo ir požiūrio į kitus eismo dalyvius svarba;2.2. eismo saugumui svarbūs mechaniniai aspektai; jie turi sugebėti nustatyti dažniausiai pasitaikančius gedimus, ypač vairo, pakabos ir stabdžių sistemų, padangų, žibintų ir posūkių šviesos rodyklių, atšvaitų, užpakalinio vaizdo veidrodžių, priekinio stiklo ir valytuvų, išmetamųjų dujų šalinimo sistemų ir saugos diržų;2.3. svarbiausi principai, susiję su saugaus atstumo tarp transporto priemonių laikymusi, stabdymo atstumais ir judančios transporto priemonės stabilumu įvairiomis oro ir kelio sąlygomis;2.4. supratimas, nuovoka ir sprendimų priėmimas, ypač reakcijos greitis, taip pat vairavimo elgsenos pasikeitimai dėl alkoholio, narkotikų ir vaistų, proto būsenos ir nuovargio įtakos;2.5. specifiniai rizikos veiksniai, susiję su kitų eismo dalyvių patirties stoka ir labiausiai pažeidžiamomis eismo dalyvių, pavyzdžiui, vaikų, pėsčiųjų, dviratininkų ir mažesnio judrumo žmonių kategorijomis;2.6. rizika, susijusi su įvairių tipų transporto priemonių judėjimu bei vairavimu ir jų vairuotojų skirtingais matymo laukais;2.7. vairavimo rizikos veiksniai, susiję su įvairiomis kelio sąlygomis, ypač joms keičiantis priklausomai nuo oro ir dienos ar nakties meto permainų;2.8. įvairių kelių tipų ypatybės ir jas reglamentuojančių įstatymų reikalavimai;2.9. transporto priemonės saugumo įranga, ypač saugos diržų ir vaiko saugos įrangos naudojimas;2.10. transporto priemonės naudojimo aplinkos atžvilgiu taisyklės (tinkamas garso signalų įtaisų naudojimas, nuosaikus kuro vartojimas, teršalų išmetimo apribojimas ir pan.);2.11. kelių eismo taisyklės, ypač susijusios su kelių ženklais, įskaitant ženklinimus, signalus, pirmumo teisę ir greičio apribojimus;2.12. taisyklės, susijusios su administraciniais dokumentais, reikalingais naudojantis transporto priemonėmis;2.13. bendrosios taisyklės, nurodančios, kaip vairuotojas turi elgtis avarijos atveju (avarinio sustojimo ženklo statymas ir pranešimas apie iškilusį pavojų) ir kokių priemonių prireikus jis gali imtis, kad padėtų nukentėjusiems;2.14. saugumo veiksniai, susiję su transporto priemone ir vežamais žmonėmis.3. ĮgūdžiaiToliau nurodytos taisyklės yra taikomos tik tiek, kiek jos derinasi su tos transporto priemonės charakteristikomis.3.1 Vairuotojai privalo mokėti pasiruošti saugiai vairuoti:3.1.1. patikrinti padangų, žibintų, atšvaitų, vairavimo mechanizmo, stabdžių, posūkių šviesos rodyklių ir garso signalo būklę;3.1.2. sureguliuoti sėdynę į teisingo sėdėjimo padėtį;3.1.3. sureguliuoti užpakalinio vaizdo veidrodžius ir sėdynių diržus;3.1.4. patikrinti, ar uždarytos durys.3.2. Vairuotojai turi sugebėti naudotis transporto priemonės valdymo mechanizmais, t. y.:- vairaračiu,- akceleratoriumi,- sankaba,- pavaromis,- stovėjimo ir darbiniu stabdžiais,tokiomis sąlygomis:3.2.1. paleisdami variklį ir tolygiai pajudėdami iš vietos (lygioje vietoje, įkalnėje ir nuokalnėje);3.2.2. išvystydami tinkamą greitį ir tuo pačiu metu išlaikydami tiesią judėjimo kryptį, taip pat ir perjunginėdami pavaras;3.2.3. pasirinkdami greitį sukdami į kairę ar į dešinę sankryžose, kartais netgi siaurose vietose, tuo pačiu metu tvirtai valdydami transporto priemonę;3.2.4. važiuodami atbuline eiga tiesia linija ir atbuline eiga sukdami į dešinę ar į kairę už kampo, tuo pačiu metu laikydamiesi teisingos eismo juostos;3.2.5. apsukdami transporto priemonę priešinga kryptimi, naudodamiesi priekinės ir atbulinės eigos pavaromis;3.2.6. sklandžiai stabdydami, kol visiškai sustos, o prireikus ir stabdydami staiga;3.2.7. įvairuodami transporto priemonę į stovėjimo vietą ir išvairuodami iš jos (lygiagrečiai, įstrižai ar stačiu kampu) pirmyn ir atgal lygioje vietoje, įkalnėje ir nuokalnėje.3.3. Visomis 3.2. punkte nurodytomis sąlygomis vairuotojai turi sugebėti kontroliuoti transporto priemonės antrinio valdymo įrengimus: priekinio stiklo valytuvus, priekinio stiklo plautuvus, rasojimo šalinimo ir oro kondicionavimo įtaisus, žibintus ir t. t.4. Elgsena4.1. Vairuotojai turi sugebėti visiškai saugiai atlikti visus įprastus manevrus normaliose eismo situacijose, imdamiesi visų reikiamų atsargumo priemonių:4.1.1. stebėdami (taip pat naudodamiesi užpakalinio vaizdo veidrodžiais) kelio liniją, žymėjimus, ženklus ir galimus ar tikrus pavojus;4.1.2. leistinomis priemonėmis bendraudami su kitais eismo dalyviais;4.1.3. tinkamai reaguodami į iškilusias pavojingas situacijas;4.1.4. laikydamiesi kelių eismo taisyklių ir policijos, eismo reguliuotojų ir kitų nurodymų;4.1.5. rodydami deramą pagarbą kitiems eismo dalyviams.4.2. Vairuotojai taip pat privalo turėti įgūdžių, reikalingų eismo situacijose, kad galėtų saugiai:4.2.1. pajudėti nuo šaligatvio krašto ir (ar) stovėjimo vietos;4.2.2. važiuoti transporto priemonei užėmus teisingą padėtį kelyje, pasirinkdami greitį pagal eismo sąlygas ir kelio kryptį;4.2.3. laikytis tinkamo atstumo tarp transporto priemonių;4.2.4. keisti eismo juostas;4.2.5. aplenkti laikinai pastatytas ar ilgai stovinčias transporto priemones ir kliūtis;4.2.6. prasilenkti su priešinga kryptimi važiuojančiomis transporto priemonėmis, taip pat ir siaurose vietose;4.2.7. lenkti įvairiose situacijose;4.2.8. privažiuoti ir kirsti pervažas;4.2.9. privažiuoti ir kirsti sankryžas;4.2.10. pasukti į dešinę ar į kairę sankryžose ar išsukti iš važiuojamosios kelio dalies;4.2.11. imtis reikiamų atsargumo priemonių išlipant iš transporto priemonės.5. A, B, C, D, B + E, C + E ir D + E kategorijoms keliami specifiniai vairavimo reikalavimai5.1. A kategorijaA kategorijos vairuotojai taip pat privalo mokėti:5.1.1. prisitaikyti saugos šalmą ir patikrinti kitas transporto priemonėje esančias saugos priemones;5.1.2. nukelti motociklą nuo stovo ir, einant šalia transporto priemonės, varyti ją neveikiant varikliui;5.1.3. pastatyti motociklą ant stovo;5.1.4. atlikti U formos posūkį;5.1.5. išlaikyti transporto priemonės pusiausvyrą važiuojant įvairiu greičiu, įskaitant transporto priemonės judėjimą mažu greičiu, bei įvairiose vairavimo situacijose, taip pat vežant keleivį;5.1.6. pasvirti darant posūkį.5.2. C, D, C + E ir D + E kategorijosŠių kategorijų transporto priemonių vairuotojai taip pat privalo parodyti žinias bei supratimą toliau išvardytose srityse:5.2.1. vairuotojo ar kito transporto priemonės naudotojo matymo lauko trukdymas dėl jų transporto priemonės charakteristikų;5.2.2. vėjo poveikis transporto priemonės judėjimui;5.2.3. transporto priemonės svoriui ir gabaritams taikomos taisyklės;5.2.4. vairavimo ir poilsio laikui taikomos taisyklės bei naudojimasis tachografu;5.2.5. stabdymo sistemų principai bei greičio valdymas;5.2.6. atsargumo priemonės, kurių reikia imtis lenkiant, kai iš po ratų tyška vanduo ar purvas;5.2.7. kelių žemėlapio skaitymas.Be to, jie turi sugebėti:5.2.8. patikrinti stabdžių ir vairo stiprintuvo sistemą;5.2.9. naudotis įvairiais stabdymo būdais;5.2.10. naudotis kitomis, išskyrus stabdžius, greičio mažinimo sistemomis;5.2.11. atlikti posūkį vairuojant ilgą transporto priemonę arba transporto priemonę su išsikišusiu kroviniu.5.3. B, B + E, C, C + E, D + E kategorijosŠių kategorijų transporto priemonių vairuotojai:5.3.1. privalo žinoti transporto priemonės pakrovimo saugos faktorius.5.4. B + E, C + E, D + E kategorijosŠių kategorijų vairuotojai privalo sugebėti:5.4.1. prikabinti prie ar atkabinti nuo vilkiko priekabą ar puspriekabę.5.5. D kategorijaŠios kategorijos vairuotojai privalo mokėti:5.5.1. žmonių vežimo taisykles;5.5.2. kaip elgtis avarijos atveju;5.5.3. taip pat privalo sugebėti imtis specialių transporto priemonės saugumo priemonių.6. Naudojimasis transporto priemoneVairuotojai privalo sugebėti vairuoti transporto priemonę įvairiais keliais, tiek mieste, tiek ir užmiestyje, įvairiomis (oro, apšvietimo, eismo intensyvumo ir pan.) sąlygomis.II. VAIRAVIMO EGZAMINAMS TAIKOMI MINIMALŪS REIKALAVIMAIValstybės narės imasi reikiamų priemonių užtikrinti, kad kandidatai į vairuotojus turėtų žinių bei įgūdžių ir pademonstruotų transporto priemonei vairuoti reikalingą elgseną. Egzaminą, įvestą siekiant šio tikslo, sudaro:- teorijos egzaminas,- įgūdžių bei elgsenos patikrinimo egzaminas.Kokiomis sąlygos bus rengiamas šis egzaminas, nurodyta toliau.7. Teorijos egzaminas7.1. FormaPasirinkta forma turi užtikrinti, kad kandidatas į vairuotojus žino šio priedo antrame bei penktame poskyriuose išvardytus dalykus.Bet kuriam kandidatui į vairuotojus, kuris jau turi vienos kategorijos vairuotojo pažymėjimą ir pageidauja įsigyti kitos kategorijos vairuotojo pažymėjimą, gali būti netaikomos šio priedo 7 poskyrio bendrosios nuostatos.7.2. Egzamino, skirto visoms transporto priemonių kategorijoms, turinysToliau išvardytuose punktuose nuorodos daromos į šio priedo 2 poskyrį.7.2.1. Klausimai turi būti pateikiami pagal kiekvieną toliau nurodytą punktą, klausimų turinį kiekviena valstybė narė nustato savo nuožiūra.7.2.1.1. Eismo reguliavimas2.11 punktas.7.2.1.2. Vairuotojas2.1 ir 2.4 punktai.7.2.1.3. Kelias2.3, 2.7, ir 2.8 punktai.7.2.1.4. Kiti eismo dalyviai2.5 ir 2.6 punktai.7.2.1.5. Bendros taisyklės ir nuostatai, kiti dalykai2.12, 2.13 ir 2.14 punktai.7.2.2. Egzaminas, nurodytas 7.2.1 punkte, turėtų būti papildytas vieno punkto, atsitiktinai išrinkto iš punktų 2.2, 2.9 ir 2.10, susijusių su transporto priemone, patikrinimu.7.3. Specialios nuostatos, susijusios su C, D, C + E ir D + E kategorijomisKandidatams į vairuotojus, norintiems įsigyti C, D, C + E ir D + E kategorijų vairuotojo pažymėjimus, 7.2 punkte nurodytas egzaminas turėtų būti papildytas:7.3.1. privalomu patikrinimu pagal šio priedo 5 poskyryje išvardytus punktus;7.3.1.1. C, D, C + E ir D + E kategorijosPunktai 5.2.3 (išskyrus C1, C1 + E, D1 ir D1 + E), 5.2.4 (išskyrus naudojimąsi tachografu, kadangi tai numatyta 9.3.1 punkte) ir 5.2.5 (išskyrus C1, C1 + E, D1 ir D1 + E);7.3.1.2. D kategorijaPunktai 5.5.1 ir 5.5.2;7.3.2. vieno punkto, atsitiktinai išrinkto iš punktų 5.2.1, 5.2.2 ir 5.2.6, patikrinimu.8. Įgūdžių bei elgsenos patikrinimo egzaminas8.1. Transporto priemonė ir jos įranga8.1.1. Transporto priemonės su rankine pavarų dėže vairavimo įgūdžių bei elgsenos patikrinimo egzaminas laikomas transporto priemone, kurioje yra rankinė pavarų dėžė.Jei kandidatas į vairuotojus įgūdžių ir elgsenos patikrinimo egzaminą laiko transporto priemone su automatine pavarų dėže, jam išduotame vairuotojo pažymėjime šis faktas turi būti nurodytas. Vairuotojo pažymėjimas su tokiu įrašu galioja tik vairuojant transporto priemonę su automatine pavarų dėže."Transporto priemonė su automatine pavarų dėže" yra tokia transporto priemonė, kurioje pavaros santykis tarp variklio ir ratų gali būti keičiamas tik akceleratoriaus ar stabdžių pedalais.8.1.2. Transporto priemonė, kuria laikomi įgūdžių bei elgsenos patikrinimo egzaminai, turi atitikti toliau nurodytus minimalius reikalavimus. Valstybės narės gali numatyti griežtesnius kriterijus arba taikyti papildomus kriterijus.A kategorija:- laipsniškas išdavimas (kaip numatyta 6 straipsnio 1 dalies b punkto pirmos įtraukos pirmojoje pastraipoje: motociklai be šoninės priekabos, kurių darbinis tūris didesnis kaip 120 cm3, galintys išvystyti ne mažesnį kaip 100 km/h greitį),- tiesioginis išdavimas (kaip numatyta 6 straipsnio 1 dalies b punkto pirmos įtraukos antrojoje pastraipoje: motociklai be šoninės priekabos, kurių variklio galingumas ne mažesnis kaip 35 kW).B kategorija:keturratės B kategorijos transporto priemonės, galinčios išvystyti ne mažesnį kaip 100 km/h greitį;B + E kategorija:junginiai, kurių leidžiamas maksimalus svoris ne mažesnis kaip 1 000 kilogramų, galintys išvystyti ne mažesnį kaip 100 km/h greitį, sudaryti iš B kategorijos egzaminavimui skirtos transporto priemonės bei priekabos ir nepriskiriami prie B kategorijos;C kategorija:C kategorijos transporto priemonės, kurių leidžiamas maksimalus svoris ne mažesnis kaip 10 000 kilogramų, kurios ne trumpesnės kaip 7 metrai ir gali išvystyti ne mažesnį kaip 80 km/h greitį;C + E kategorija:arba sujungtos transporto priemonės, kurių leidžiamas maksimalus svoris ne mažesnis kaip 18 000 kilogramų, ne trumpesnės kaip 12 metrų, galinčios išvystyti ne mažesnį kaip 80 km/h greitį; arba junginiai, kurių leidžiamas maksimalus svoris ne mažesnis kaip 18 000 kilogramų, ne trumpesni kaip 12 metrų, galintys išvystyti ne mažesnį kaip 80 km/h greitį, sudaryti iš C kategorijos egzaminavimui skirtos transporto priemonės ir priekabos, ne trumpesnės kaip 4 metrai;D kategorija:D kategorijos transporto priemonės ne trumpesnės kaip 9 metrai ir galinčios išvystyti ne mažesnį kaip 80 km/h greitį;D + E kategorija:junginiai, kurių leidžiamas maksimalus svoris ne mažesnis kaip 1 250 kilogramų, galintys išvystyti ne mažesnį kaip 80 km/h greitį, sudaryti iš D kategorijos egzaminavimui skirtos transporto priemonės ir priekabos.Neprivalomos pakategorėsA1 pakategorė:motociklai be šoninės priekabos, kurių variklio darbinis tūris ne mažesnis kaip 75 cm3;B1 pakategorė:variklio varomi triračiai ar keturračiai, galintys išvystyti ne mažesnį kaip 60 km/h greitį;C1 pakategorė:C1 pakategorės transporto priemonės, kurių leidžiamas maksimalus svoris ne mažesnis kaip 4 000 kilogramų, galinčios išvystyti ne mažesnį kaip 80 km/h greitį;C1 + E pakategorė:junginiai, kurių leidžiamas maksimalus svoris ne mažesnis kaip 2 000 kilogramų, ne trumpesni kaip 8 metrai, galintys išvystyti ne mažesnį kaip 80 km/h greitį, sudaryti iš C1 kategorijos egzaminavimui skirtos transporto priemonės ir priekabos;D1 pakategorė:D1 pakategorės transporto priemonės, galinčios išvystyti ne mažesnį kaip 80 km/h greitį;D1 + E pakategorė:junginiai, kurių leidžiamas maksimalus svoris ne mažesnis kaip 1 250 kilogramų, galintys išvystyti ne mažesnį kaip 80 km/h greitį, sudaryti iš D1 kategorijos egzaminavimui skirtos transporto priemonės ir priekabos;8.2. Tikrintini įgūdžiai ir elgsenaToliau išdėstytos taisyklės taikomos tik tada, kai jos atitinka transporto priemonės charakteristikas.8.2.1. Transporto priemonės paruošimasKandidatai į vairuotojus, patenkindami tokius reikalavimus (nuorodos į šio priedo 3.1 punktą), privalo pademonstruoti, ar jie sugeba pasiruošti saugiai vairuoti: 3.1.2, 3.1.3 punktai (punktas dėl saugos diržų taikomas tik tada, kai prisisegti saugos diržais reikalaujama taisyklėse) ir 3.1.4 punktas.8.2.2. Transporto priemonės techninis valdymasKandidatai į vairuotojus, patenkinamai atlikdami tokius manevrus (nuorodos į šio priedo 3.2 punktą), privalo pademonstruoti, ar jie sugeba naudotis transporto priemonės valdymo mechanizmais:3.2.1 punktas (pajudėjimas iš vietos lygioje vietoje ir, kai įmanoma, įkalnėje), 3.2.2, 3.2.3 ir 3.2.6 punktai (išskyrus avarinius sustojimus, nurodytus 10.1.1 punkte).Tikrinami manevrai parinkti iš 3.2.4, 3.2.5 ir 3.2.7 punktų (ne mažiau kaip du manevrai iš šių trijų punktų įskaitant vieną važiuojant atbuline eiga). Turi būti tikrinami C, D, B + E, C + E ir D + E kategorijų transporto priemonių 3.2.5 punkte nurodyti manevrai. Kandidatai į vairuotojus, norintys įsigyti šių kategorijų vairuotojo pažymėjimus, privalo mokėti važiuoti atbuline eiga pagal kreivę, kurios liniją nusistato kiekviena valstybė narė savo nuožiūra.8.2.3. Elgsena eismo situacijoseKandidatai į vairuotojus privalo visiškai saugiai atlikti visus šio priedo 4 poskyryje nurodytus manevrus normaliose eismo situacijose imdamiesi visų reikiamų atsargumo priemonių: 4.1.1, 4.1.2, 4.1.3, 4.1.4, 4.1.5, 4.2.1, 4.2.2, 4.2.3, 4.2.4, 4.2.5, 4.2.9 ir 4.2.10 punktai ir papildomai manevrus, nurodytus 4.2.6, 4.2.7, ir 4.2.8 punktuose.8.3. Specialios nuostatos, susijusios su A, C, D, C + E ir D + E kategorijomisBe pirmiau išvardytų manevrų, kandidatai į vairuotojus, norintys įsigyti A, D, C + E ir D + E kategorijų vairuotojo pažymėjimus, privalo atlikti šiuos manevrus (nuorodos į šio priedo 5 poskyrį):8.3.1. A kategorija:5.1.2 (nukelti motociklą nuo stovo ir, einant šalia transporto priemonės, varyti ją neveikiant varikliui), 5.1.3 ir 5.1.6 punktai. Jei įstatymai reikalauja būti su šalmu, tikrinama, ar šalmas gerai užsegtas. Tikrinami pasirinkti dalykai, nurodyti 5.1.1 punkte. Sugebėjimas išlaikyti pusiausvyrą (5.1.5 punktas) privalo būti patikrintas važiuojant įvairiu greičiu, įskaitant nedidelį greitį, įvairiose vairavimo situacijose, išskyrus, kai vežami keleiviai. Šiai situacijai skirtas 9.1.2.1 punktas.8.3.2. C, D, C + E, ir D + E kategorijos:5.2.8, 5.2.9 (išskyrus C1 ir D1 pakategores), 5.2.10 (išskyrus C1 ir D1 pakategores) ir 5.2.11 (išskyrus C1 ir D1 pakategores) punktai.8.3.3. D kategorija:5.5.3 punktas.9. Teorijos ar įgūdžių ir elgsenos patikrinimo egzaminas9.1. Toliau išvardytose srityse kandidato į vairuotojus įgūdžiai ir elgsena privalo būti patikrinti arba teorinio egzamino metu, arba įgūdžių ir elgsenos patikrinimo egzamino metu paliekant galimybę pačiai valstybei narei pasirinkti savo nuožiūra.9.1.1. Visos kategorijos:9.1.1.1. pasirinktinis padangų, žibintų, atšvaitų, vairo, stabdžių, posūkių rodyklių ir garso signalų įtaiso patikrinimas;9.1.1.2. atsargumo priemonės išlipant iš transporto priemonės.9.1.2. A kategorija:9.1.2.1 mokėjimas išlaikyti pusiausvyrą vežant keleivį.9.1.3. C, D, C + E ir D + E kategorijos:9.1.3.1. naudojimasis tachografu.9.1.4. C + E kategorija:9.1.4.1. priekabos ar puspriekabės prikabinimas prie ar atkabinimas nuo vilkiko;9.1.4.2. transporto priemonės pakrovimo saugumo veiksniai.10. Neprivalomas įgūdžių ir elgsenos patikrinimo egzaminasToliau išvardyti kandidato į vairuotojus įgūdžių ir elgsenos aspektai taip pat gali būti patikrinti įgūdžių ir elgsenos patikrinimo egzamino metu.10.1. Visų kategorijų:10.1.1. priverstinis sustojimas.10.2. A kategorija:10.2.1. U formos posūkis.10.3. Kelių žemėlapio skaitymas gali būti tikrinamas teorinio ar įgūdžių ir elgsenos patikrinimo egzamino metu (išskyrus C1, C1 + E, D1, ir D1 + E kategorijas).11. Įgūdžių ir elgsenos egzamino vertinimasKiekvienos pirmiau minėtos vairavimo situacijos vertinimas turi atspindėti kandidato į vairuotojus sugebėjimo naudotis transporto priemonės valdymo mechanizmais laipsnį ir jo parodytą sugebėjimą eismo situacijose vairuoti visiškai saugiai. Egzamino metu egzaminuotojas privalo jaustis visiškai saugus. Kandidatas į vairuotojus egzamino neišlaiko, jei vairavimo klaidos ar elgsena kelia pavojų transporto priemonei, kuria laikomas egzaminas, jos keleiviams ar kitiems eismo dalyviams, nepaisant to, ar egzaminuotojas arba lydintis asmuo turi įsikišti ar ne. Egzaminuotojas savo nuožiūra gali nuspręsti, kada užbaigti egzaminą.Vairavimo egzaminuotojai privalo būti išmokyti teisingai įvertinti kandidato sugebėjimą saugiai vairuoti. Valstybės narės įgaliota institucija stebi ir prižiūri vairavimo egzaminuotojų darbą, kad būtų užtikrintas teisingas bei nuoseklus vertinimas pagal šiame priede nustatytus reikalavimus.12. Egzamino trukmėEgzamino trukmė ir nuvažiuotas atstumas turi būti tokie, kad pakaktų laiko įvertinti 8 ir 9 poskyriuose nurodytus įgūdžius bei elgseną. Bet kokiu atveju A, B ir B + E kategorijoms vairavimo kelyje trukmė turi būti ne trumpesnė kaip 25 minutės, o kitoms kategorijoms ne trumpesnė kaip 45 minutės.13. Egzamino vietaEgzamino dalis, skirta įvertinti kandidato į vairuotojus sugebėjimą techniškai valdyti transporto priemonę, gali būti surengta specialiai įrengtoje egzaminavimo aikštelėje. Kai įmanoma, egzamino dalis, skirta elgsenai eismo situacijose įvertinti, turėtų vykti keliuose, toliau nuo gyvenamųjų rajonų, greitkeliuose ir autostradose, taip pat tose miesto gatvėse, kuriose, yra tikimybė, vairuotojai gali susidurti su įvairaus pobūdžio sunkumais. Taip pat pageidautina, kad egzaminas vyktų įvairaus intensyvumo eismo sąlygomis.14. Transporto priemonės, pradėtos naudoti įgūdžių ir elgsenos patikrinimo egzaminui iki 1991 m. liepos 31 d., gali būti naudojamos ne ilgiau kaip trejus metus nuo tos dienos, jei jos neatitinka tokioms transporto priemonėms taikomų kriterijų, nustatytų šio priedo 8.1.2 punkte.--------------------------------------------------III PRIEDASMINIMALIOS FIZINĖS IR PSICHINĖS SVEIKATOS NORMOS, TAIKOMOS ASMENIMS, VAIRUOJANTIEMS VARIKLIO VAROMĄ TRANSPORTO PRIEMONĘAPIBRĖŽIMAI1. Šiame priede vairuotojai skirstomi į dvi grupes:1.1. 1 grupė:A, B, ir B + E kategorijų ir A1 ir B1 pakategorių transporto priemonių vairuotojai.1.2. 2 grupė:C, C + E, D, D + E kategorijų ir C1, C1 + E, D1 ir D1 + E pakategorių vairuotojai.1.3. Nacionaliniai teisės aktai gali numatyti, kad šio priedo nuostatos 2 grupės vairuotojams, kurios taikomos B kategorijos transporto priemonės vairuotojams, naudojantiems vairuotojo pažymėjimą profesiniams tikslams (taksi, greitosios pagalbos ir pan.).2. Lygiai taip pat kandidatai į vairuotojus, norintys įsigyti pirmąjį vairuotojo pažymėjimą, arba vairuotojai, norintys jį atnaujinti, priskiriami prie tos grupės, kuriai jie priklausys, kai jiems bus išduotas pirmasis ar atnaujintas vairuotojo pažymėjimas.MEDICININIS SVEIKATOS PATIKRINIMAS3. 1 grupė:reikalaujama, kad kandidatai į vairuotojus pasitikrintų sveikatą, jei atlikus būtinus formalumus ar egzaminų, kuriuos jie turi išlaikyti prieš gaudami vairuotojo pažymėjimą, metu tampa akivaizdu, jog jie turi vieną ar daugiau sveikatos sutrikimų, išvardytų šiame priede.4. 2 grupė:kandidatai į vairuotojus pasitikrina sveikatą prieš jiems išduodant pirmąjį vairuotojo pažymėjimą, o vėliau tikrinasi sveikatą nacionaliniuose teisės aktuose nustatytu dažnumu.5. Valstybių narių nustatyti vairuotojo pažymėjimo išdavimo reikalavimai gali būti griežtesni, negu šiame priede nustatyti reikalavimai.REGA6. Visi kandidatai į vairuotojus atitinkamai pasitikrina, kad užtikrintų, jog jų regėjimas yra pakankamai aiškus variklio varomai transporto priemonei vairuoti. Kilus pagrįstoms abejonėms dėl kandidato į vairuotojus regėjimo, jį tikrina kompetentinga medicinos institucija. Patikrinimo metu dėmesys ypač kreipiamas į tokius dalykus: regėjimo aiškumą, regėjimo lauką, regėjimą prieblandoje bei progresuojančias akių ligas.Šiame priede intraokuliariniai lęšiai nelaikomi korekciniais lęšiais.1 grupė:6.1. Kandidatų į vairuotojus pažymėjimui gauti arba vairuotojų tokiam pažymėjimui atnaujinti binokuliarinio regėjimo aiškumas, jeigu reikia, su korekciniais lęšiais, žiūrint abiem akimis, turi būti ne mažesnis kaip 0,5. Vairuotojo pažymėjimas neišduodamas ir neatnaujinamas, jei medicininis patikrinimas rodo, jog regėjimo horizontalus laukas mažesnis kaip 120°, išskyrus atskirus atvejus, pripažintus leistinais medikų ar praktinio patikrinimo egzamino metu, arba jei asmuo skundžiasi bet kokiu kitu akių sutrikimu, kuris keltų pavojų saugiam vairavimui. Jei nustatoma ar konstatuojama progresuojanti akių liga, vairuotojo pažymėjimas gali būti išduotas ar atnaujintas reikalaujant, kad kandidatas į vairuotojus būtų reguliariai tikrinamas kompetentingos medicinos institucijos.6.2. Kandidatų į vairuotojus pažymėjimui gauti arba vairuotojų tokiam pažymėjimui atnaujinti, visai nematančių viena akimi arba žiūrinčių tik viena akimi (sergant diplopija), regėjimo aiškumas privalo būti, jeigu reikia, su korekciniais lęšiais, ne mažesnis kaip 0,6. Kompetentinga medicinos institucija privalo patvirtinti, jog tokia monokuliarinio regėjimo būklė tęsiasi pakankamai ilgai, kad prie jos būtų galima prisitaikyti ir kad tos akies regėjimo laukas yra normalus.2 grupė:6.3. Kandidatų į vairuotojus pažymėjimui gauti arba vairuotojų tokiam pažymėjimui atnaujinti regėjimo aiškumas, jeigu reikia, su korekciniais lęšiais, sveikesne akimi privalo būti ne mažesnis kaip 0,8, o silpnesne akimi - ne mažesnis kaip 0,5. Jei korekciniai lęšiai naudojami tam, kad regėjimo aiškumas būtų 0,8 ir 0,5, regėjimo aiškumas kiekviena akimi be korekcinių lęšių privalo būti 0,05, arba minimalus regėjimo aiškumas (0,8 ir 0,5) privalo būti pasiektas nešiojant akinius, kurių stiprumas neturi būti didesnis kaip plius ar minus keturios dioptrijos, arba nešiojant kontaktinius lęšius (nekoreguotas regėjimas = 0,05). Korekcija turi būti gerai toleruojama. Vairuotojo pažymėjimai neišduodami ir neatnaujinami tiems kandidatams į vairuotojus ar vairuotojams, kurių binokuliarinis regėjimo laukas yra nenormalus arba kurie serga diplopija.KLAUSA7. Vairuotojo pažymėjimai gali būti išduoti ar atnaujinti 2 grupei priklausantiems kandidatams į vairuotojus ar vairuotojams, atsižvelgiant į kompetentingos medicinos institucijos išvadas; medicininio patikrinimo metu ypač atsižvelgiama į kurtumo laipsnį.ASMENYS SU JUDĖJIMO SUTRIKIMAIS8. Vairuotojo pažymėjimai neišduodami ir neatnaujinami kandidatams į vairuotojus ar vairuotojams, kurie skundžiasi judėjimo sistemos sutrikimais, jei šie sutrikimai kelia pavojų saugiam variklio varomos priemonės vairavimui.1 grupė:8.1. Vairuotojo pažymėjimai, kuriems taikomi tam tikri apribojimai, prireikus gali būti išduodami fiziškai neįgaliems kandidatams į vairuotojus ar vairuotojams po to, kai savo išvadą pateikia kompetentinga medicinos institucija. Ši išvada turi remtis negalavimo ar sutrikimo medicininiu įvertinimu, o prireikus - ir praktiniu patikrinimu. Taip pat joje turi būti nurodyta, kokia automobilio modifikacija reikalinga ir ar vairuotojui reikalingas ortopedinis įrenginys, kuriuo naudojantis, kaip rodo įgūdžių ir elgsenos patikrinimo egzaminas, vairavimas nekeltų pavojaus.8.2. Vairuotojo pažymėjimai bet kuriam kandidatui į vairuotojus su progresuojančia negalia gali būti išduoti ar atnaujinti tik tokiu atveju, jei toks asmuo reguliariai tikrinsis sveikatą tam, kad būtų nustatyta, ar jis dar gali visiškai saugiai vairuoti transporto priemonę.Kai negalia neprogresuojanti, vairuotojo pažymėjimas gali būti išduotas ar atnaujintas nereikalaujant reguliaraus sveikatos tikrinimo.2 grupė:8.3. Kompetentinga medicinos institucija turi tinkamai įvertinti papildomą riziką ir pavojus, kurių kyla, kai vairuojama prie šios grupės priskiriama transporto priemonė.ŠIRDIES IR KRAUJAGYSLIŲ LIGOS9. Bet kuri liga, kuria sirgdamas kandidatas į vairuotojus, pateikęs pareiškimą pirmajam vairuotojo pažymėjimui gauti, ar vairuotojas, pateikęs pareiškimą pažymėjimui atnaujinti, gali patirti staigų širdies ar kraujagyslių sistemos sutrikimą, dėl kurio atsiranda staigus cerebralinių funkcijų sutrikimas, kelia pavojų eismo saugumui.1 grupė:9.1. Vairuotojo pažymėjimai neišduodami ir neatnaujinami kandidatams į vairuotojus ar vairuotojams, kurie skundžiasi smarkiais širdies ritmo sutrikimais.9.2. Vairuotojo pažymėjimai gali būti išduoti ar atnaujinti kandidatams į vairuotojus ar vairuotojams su širdies stimuliatoriumi, atsižvelgiant į kompetentingos medicinos institucijos išvadą bei reguliarių sveikatos patikrinimų rezultatus.9.3. Išduoti ar ne vairuotojo pažymėjimą kandidatams į vairuotojus ar vairuotojams, kurie skundžiasi nenormaliu arteriniu kraujospūdžiu, sprendžiama remiantis kitais sveikatos patikrinimo rezultatais, atsižvelgiant į galimas komplikacijas ir pavojų, kurį jos gali sukelti eismo saugumui.9.4. Iš principo vairuotojo pažymėjimas neišduodamas ir neatnaujinamas vairuotojams, kuriuos ramybės būsenoje ar susijaudinus gali ištikti stenokardijos priepuolis. Vairuotojo pažymėjimai kandidatams į vairuotojus ar vairuotojams, kurie buvo ištikti miokardo infarkto, išduodami ar atnaujinami, remiantis kompetentingos medicinos institucijos išvada, ir prireikus reikalaujama reguliariai tikrintis sveikatą.2 grupė:9.5. Kompetentinga medicinos institucija turi tinkamai įvertinti papildomą riziką ir pavojus, kurių kyla, kai vairuojama prie šios grupės priskiriama transporto priemonė.CUKRINIS DIABETAS10. Vairuotojo pažymėjimai gali būti išduoti ar atnaujinti kandidatams į vairuotojus ar vairuotojams, sergantiems cukriniu diabetu, remiantis kompetentingos medicinos institucijos išvada bei atitinkamų sveikatos patikrinimų rezultatais.2 grupė:10.1. Tik išskirtiniais atvejais vairuotojo pažymėjimai gali būti išduoti ar atnaujinti prie šios grupės priskiriamiems kandidatams į vairuotojus ar vairuotojams, sergantiems cukriniu diabetu, ir tiems, kuriuos reikia gydyti insulinu, kai tai pagrindžiama kompetentingos medicinos institucijos išvada ir reikalaujama reguliariai tikrintis sveikatą.NEUROLOGINĖS LIGOS11. Vairuotojo pažymėjimai neišduodami ir neatnaujinami kandidatams į vairuotojus ar vairuotojams, sergantiems sunkiomis nervų ligomis, išskyrus atvejus, kai prie pareiškimo pridedama kompetentingos medicinos institucijos išvada.Neurologiniai sutrikimai, susiję su ligomis ar chirurgine intervencija, turinčia įtakos centrinei ar periferinei nervų sistemai, dėl kurių atsiranda sensoriniai ar motoriniai sutrikimai, sukeliantys pusiausvyros bei koordinacijos sutrikimų, privalo būti tinkamai įvertinti funkcinių padarinių ir progresavimo rizikos požiūriu. Jei yra ligos progresavimo rizika, vairuotojo pažymėjimai gali būti išduoti ar atnaujinti tik periodiškai įvertinant sveikatos būklę.12. Epilepsijos priepuoliai ar kiti staigūs sąmonės sutrikimai kelia pavojų kelių eismo saugai, jei ištinka asmenį vairuojant variklio varomą transporto priemonę.1 grupė:12.1. Vairuotojo pažymėjimai gali būti išduodami ar atnaujinami remiantis kompetentingos medicinos institucijos atliktu sveikatos patikrinimu ar reguliariais sveikatos patikrinimais. Kompetentinga medicinos institucija įvertina epilepsija ar kitais sąmonės sutrikimais sergančio asmens būklę, jos klinikinę formą ir progresavimą (pvz., nebuvo priepuolių pastaruosius dvejus metus), gydymą ir jo rezultatus.2 grupė:12.2. Vairuotojo pažymėjimai neišduodami ir neatnaujinami kandidatams į vairuotojus ar vairuotojams, kuriuos ištinka ar gali ištikti epilepsijos priepuoliai ar kiti staigūs sąmonės sutrikimai.PSICHINIAI SUTRIKIMAI1 grupė:13.1. Vairuotojo pažymėjimai neišduodami ir neatnaujinami kandidatams į vairuotojus ar vairuotojams, turintiems:- sunkių psichinių sutrikimų, įgimtų ar sukeltų ligos, traumų ar neurochirurginės operacijos,- didelį protinį atsilikimą,- sunkių bihevioristinių sutrikimų dėl senėjimo proceso; asmenybės trūkumų, kurie labai trukdo priimti sprendimus, nulemia elgesį ar sugebėjimą prisitaikyti, išskyrus atvejus,kai kartu su pareiškimu pateikiama kompetentingos medicinos institucijos išvada ir prireikus reikalaujama reguliariai tikrintis sveikatą.2 grupė:13.2. Kompetentinga medicinos institucija turi tinkamai įvertinti papildomą riziką ir pavojus, kurių kyla, kai vairuojama prie šios grupės priskiriama transporto priemonė.ALKOHOLIS14. Alkoholio vartojimas kelia didelį pavojų eismo saugumui. Turint omenyje problemos mastą, medikai turi būti ypač budrūs.1 grupė:14.1. Vairuotojo pažymėjimai neišduodami ir neatnaujinami kandidatams į vairuotojus ar vairuotojams, priklausomiems nuo alkoholio, arba asmenims, kurie negali susilaikyti negėrę ir vairuoja būdami neblaivūs.Praėjus įrodytam abstinencijos laikotarpiui ir remiantis kompetentingos medicinos institucijos išvada bei reguliariais sveikatos patikrinimais, vairuotojo pažymėjimai gali būti išduodami ar atnaujinami kandidatams į vairuotojus ar vairuotojams, kurie anksčiau buvo priklausomi nuo alkoholio.2 grupė:14.2. Kompetentinga medicinos institucija turi tinkamai įvertinti papildomą riziką ir pavojus, kurių kyla, kai vairuojama prie šios grupės priskiriama transporto priemonė.NARKOTIKAI BEI VAISTAI15. Piktnaudžiavimas:Vairuotojo pažymėjimai neišduodami ir neatnaujinami kandidatams į vairuotojus ar vairuotojams, priklausomiems nuo psichotropinių medžiagų, arba tiems, kurie nėra nuo jų priklausomi, bet reguliariai jomis piktnaudžiauja, neatsižvelgiant į tai, kokios kategorijos vairuotojo pažymėjimo jie prašo.Reguliarus vartojimas:1 grupė:15.1. Vairuotojo pažymėjimai neišduodami ir neatnaujinami kandidatams į vairuotojus ar vairuotojams, kurie bet kokia forma reguliariai vartoja psichotropines medžiagas, galinčias trukdyti saugiai vairuoti, kai suvartotas kiekis gali turėti neigiamą poveikį vairavimui. Tai taikoma ir visiems kitiems vaistams ar vaistų deriniams, turintiems poveikį vairavimo kokybei.2 grupė:15.2. Kompetentinga medicinos institucija turi tinkamai įvertinti papildomą riziką ir pavojus, kurie kyla, kai vairuojama prie šios grupės priskiriama transporto priemonė.INKSTŲ SUTRIKIMAI1 grupė:16.1. Vairuotojo pažymėjimai gali būti išduodami ar atnaujinami kandidatams į vairuotojus arba vairuotojams, sergantiems sunkiu inkstų nepakankamumu, pateikus kompetentingos medicinos institucijos išvadą ir reikalaujant reguliariai tikrintis sveikatą.2 grupė:16.2. Vairuotojo pažymėjimai neišduodami ir neatnaujinami kandidatams į vairuotojus ar vairuotojams, sergantiems sunkiu ir nepagydomu inkstų nepakankamumu, išskyrus atvejus, tinkamai pagrįstus kompetentingos medicinos institucijos ir reikalaujant reguliariai tikrintis sveikatą.KITOS NUOSTATOS1 grupė:17.1. Vairuotojo pažymėjimai gali būti išduodami ar atnaujinami kandidatams į vairuotojus ar vairuotojams, kuriems atliktas organų persodinimas ar įdėtas dirbtinis organas, turintis poveikį vairavimui, remiantis kompetentingos medicinos institucijos išvada ir prireikus reikalaujant reguliariai tikrintis sveikatą.2 grupė:17.2. Kompetentinga medicinos institucija turi tinkamai įvertinti papildomą riziką ir pavojus, kurių kyla, kai vairuojama prie šios grupės priskiriama transporto priemonė.18. Visais atvejais, kai kandidatai į vairuotojus ar vairuotojai kenčia nuo bet kokių kitų sutrikimų, neišvardytų ankstesniame poskyryje, bet tikėtina, kad jie gali sukelti funkcinių sutrikimų, keliančių pavojų saugiam vairavimui, vairuotojo pažymėjimai neišduodami, išskyrus atvejus, kai kartu su pareiškimu pateikiama kompetentinga medicininė išvada ir prireikus reikalaujama reguliariai tikrintis sveikatą.--------------------------------------------------


title: 2001 m. vasario 26 d. Europos Parlamento ir Tarybos direktyva 2001/13/EB iš dalies keičianti Tarybos direktyvą 95/18/EB dėl geležinkelio įmonių licencijavimo

text:
Svarbus teisinis pranešimas

|

32001L0013

Oficialusis leidinys L 075 , 15/03/2001 p. 0026 - 0028

		Europos Parlamento ir Tarybos direktyva 2001/13/EB2001 m. vasario 26 d.iš dalies keičianti Tarybos direktyvą 95/18/EB dėl geležinkelio įmonių licencijavimoEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 71 straipsnį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],atsižvelgdami į Regionų komiteto nuomonę [3],laikydamiesi Sutarties [4] 251 straipsnyje nustatytos tvarkos ir atsižvelgdami į bendrą tekstą, Taikinimo komiteto patvirtintą 2000 m. lapkričio 22 d.,kadangi:(1) 1991 m. liepos 29 d. Tarybos direktyva 91/440/EEB dėl Bendrijos geležinkelių plėtros [5] numato tam tikras prieigos prie geležinkelių infrastruktūros teises geležinkelio įmonėms ir tarptautinėms geležinkelio įmonių grupėms tarptautinio geležinkelių transporto srityje;(2) Norint užtikrinti paslaugų patikimumą ir adekvatumą, reikalinga bendra licencijavimo tvarka, užtikrinanti, kad visos geležinkelio įmonės bet kuriuo metu atitiktų tam tikrus geros reputacijos, finansinės būklės ir profesinės kompetencijos reikalavimus, tam, kad būtų apsaugoti klientai ir tretieji asmenys ir paslaugos būtų teikiamos laikantis didelių saugos reikalavimų.(3) Siekiant užtikrinti, kad visoje Bendrijoje prieigos prie geležinkelių infrastruktūros teisės būtų vienodos ir nediskriminacinės, geležinkelio įmonėms, teikiančioms Direktyvos 91/440/EEB 10 straipsnyje nurodytas paslaugas, Tarybos direktyva 95/18/EB [6] buvo numatyta licencija, kurią būtina turėti teikiant tas paslaugas ir kuri galioja visoje Bendrijoje.(4) Kai kurios valstybės narės suteikė prieigos prie geležinkelių infrastruktūros teises, nenumatytas Direktyvoje 91/440/EEB, todėl reikia užtikrinti visų šioje rinkoje galinčių veikti geležinkelio įmonių teisingą, skaidrų ir nediskriminuojantį traktavimą, taikant Direktyva 95/18/EB nustatytus licencijavimo principus visoms šiame sektoriuje veikiančioms bendrovėms.(5) Kad būtų geriau vykdomi įsipareigojimai teikti informaciją, valstybės narės ir Komisija turėtų užtikrinti, kad visos valstybės narės ir Komisija būtų geriau informuojamos. Vadovaujantis bendrąja praktika ir logiškai aiškinant Direktyvą 95/18/EB, valstybės narės ir Komisija, be kitos informacijos, taip pat turėtų teikti ir informaciją apie išduotas licencijas.(6) Pageidautina užtikrinti, kad licencijas turinčios geležinkelio įmonės, atliekančios tarptautinio krovinių vežimo operacijas, laikytųsi atitinkamų taikytinų muitų ir mokesčių nuostatų, ypač dėl muitinio tranzito.(7) Remdamosi Sutarties 5 straipsnyje nurodytais subsidiarumo ir proporcingumo principais, valstybės narės negali iki galo pasiekti šioje direktyvoje numatytų tikslų, tai yra nustatyti bendruosius geležinkelio įmonių licencijavimo ir tų licencijų abipusio pripažinimo visoje Bendrijoje principus dėl tokių licencijų išdavimui būdingo akivaizdžiai tarptautinio pobūdžio ir dėl to tuos tikslus dėl jų transnacionalinio pobūdžio geriau gali pasiekti Bendrija. Kad būtų pasiekti tie tikslai, ši direktyva neapima didesnės nei būtina srities.(8) Atitinkamai turėtų būti iš dalies pakeista Direktyva 95/18/EB,PRIĖMĖ ŠIĄ DIREKTYVĄ:1 straipsnisŠiuo dokumentu Direktyva 95/18/EB iš dalies keičiama taip:1) 1 straipsnis pakeičiamas taip:"1 straipsnis1. Šioje direktyvoje aptariami kriterijai, taikomi valstybei narei išduodant, pratęsiant ar keičiant licencijas, skirtas geležinkelio įmonėms, kurios yra ar bus įsteigtos Bendrijoje.2. Valstybės narės šios direktyvos gali netaikyti:a) įmonėms, kurios, teikdamos tik keleivių vežimo geležinkeliais paslaugas, naudojasi vietine ir regionine autonomine geležinkelių infrastruktūra;b) geležinkelio įmonėms, kurios teikia tik miesto ir priemiestines keleivių vežimo geležinkeliais paslaugas;c) geležinkelio įmonėms, kurių veikla apsiriboja regioninio krovinių vežimo geležinkeliais paslaugomis, kurioms netaikoma Direktyva 91/440/EEB;d) įmonėms, vežančioms krovinius tik privačia geležinkelių infrastruktūra, kuri skirta vien tik infrastruktūros savininko krovinių vežimo reikmėms.3. Ši direktyva netaikoma geležinkelio įmonėms, kurių veikla apsiriboja šaudyklinėmis transporto priemonių vežimo Lamanšo sąsiaurio tuneliu paslaugomis.";2) 2 straipsnio a punktas pakeičiamas taip:"geležinkelio įmonė";  tai bet kokia valstybinė arba privati įmonė, kurios pagrindinė veikla - teikti prekių ir (arba) keleivių vežimo geležinkeliais paslaugas tuo atveju, kai ta įmonė užtikrina trauką; ši nuostata taip pat taikoma tik trauką teikiančioms įmonėms";3) 3 straipsnis pakeičiamas taip:"3 straipsnisKiekviena valstybė narė paskiria instituciją, atsakingą už licencijų išdavimą ir už tai, kad būtų vykdomi šia direktyva nustatyti įsipareigojimai. Licencijas išduoda institucija, kuri pati neteikia geležinkelių transporto paslaugų ir yra nepriklausoma nuo tokia veikla besiverčiančių institucijų ar įmonių.";4) į 4 straipsnį įrašoma ši dalis:"5. Licencija galioja visoje Bendrijos teritorijoje."5) 6 straipsnio ketvirta įtrauka pakeičiama ir išdėstoma taip:"— nebuvo teisti už didelius ar pakartotinus socialinės apsaugos arba darbo teise numatytų įsipareigojimų pažeidimus, įskaitant įsipareigojimus, prisiimtus laikantis profesinės sveikatos ir darbo saugos teisės aktų, taip pat įsipareigojimus, prisiimtus laikantis muitinės įstatymų tuo atveju, kai bendrovė nori vykdyti tarpvalstybines krovinių vežimo operacijas, kurioms taikomos muitinės procedūros";6) 11 straipsnio 8 dalis pakeičiama taip:"8. Kai licencijas išduodanti institucija išduoda licenciją, laikinai sustabdo jos galiojimą, ją panaikina ar keičia, atitinkama valstybė narė nedelsdama apie tai praneša Komisijai. Komisija apie tai nedelsdama informuoja kitas valstybes nares.";7) 12 ir 13 straipsniai pakeičiami taip:"12 straipsnis1. Be šios direktyvos reikalavimų, geležinkelio įmonė taip pat laikosi nacionalinės teisės aktų, kurie atitinka Bendrijos teisės aktų nuostatas ir yra taikomi nediskriminuojant, ypač:a) konkrečių techninių ir eksploatacinių reikalavimų, taikomų geležinkelių paslaugoms;b) saugos reikalavimų, taikomų darbuotojams, riedmenims ir įmonės vidaus struktūrai;c) nuostatų dėl darbuotojų ir vartotojų sveikatos, saugos, socialinių sąlygų ir teisių;d) reikalavimų, taikomų visoms įmonėms tam tikrame geležinkelių sektoriuje, nustatytų norint suteikti vartotojams lengvatų ar apsaugoti juos.2. Geležinkelio įmonė gali bet kada kreiptis į Komisiją, kad išsiaiškintų, ar nacionalinės teisės aktų reikalavimai atitinka Bendrijos teisę ir ar tie reikalavimai taikomi nediskriminuojant. Jei Komisija mano, kad šios direktyvos nuostatų nesilaikoma, ji, nepažeisdama Sutarties 226 straipsnio, pareiškia savo nuomonę dėl teisingo šios direktyvos aiškinimo.13 straipsnisGeležinkelio įmonės laikosi sutarčių, taikomų tarptautiniam geležinkelių transportui, galiojančių valstybėse narėse, kuriose jos veikia. Jos taip pat laikosi atitinkamų muitus ir mokesčius reglamentuojančių nuostatų."2 straipsnisValstybės narės priima įstatymus ir kitus teisės aktus, kurie, įsigalioję iki 2003 m. kovo 15 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva įsigalioja jos paskelbimo Europos Bendrijų oficialiajame žurnale dieną.4 straipsnisŠi direktyva skirta valstybėms narėms.Priimta Briuselyje, 2001 m. vasario 26 d.Europos Parlamento varduPirmininkasN. FontaineTarybos varduPirmininkasA. Lindh[1] OL C 321, 1998 10 20, p. 8 ir OL C 116 E, 2000 4 26, p. 38.[2] OL C 209, 1999 7 22, p. 22.[3] OL C 57, 2000 2 29, p. 40.[4] 1999 m. kovo 10 d. Europos Parlamento nuomonė (OL C 175, 1999 6 21, p. 119), patvirtinta 1999 m. rugsėjo 16 d. (OL C 54, 2000 2 25, p. 56), 2000 m. kovo 28 d. Tarybos bendroji pozicija (OL C 178, 2000 6 27, p. 23) ir 2000 m. liepos 5 d. Europos Parlamento sprendimas (Oficialiajame leidinyje dar neskelbtas). 2001 m. vasario 1 d. Europos Parlamento sprendimas ir 2000 m. gruodžio 20 d. Tarybos sprendimas.[5] OL L 237, 1991 8 24, p. 25. Direktyva su pakeitimais, padarytais Europos Parlamento ir Tarybos direktyva 2001/12/EB (OL L 75, 2001 3 15, p. 1).[6] OL L 143, 1995 6 27, p. 70.--------------------------------------------------


title: 2007 m. birželio 20 d. Europos Parlamento ir Tarybos direktyva 2007/30/EB, iš dalies keičianti Tarybos direktyvą 89/391/EEB, jos atskiras direktyvas ir Tarybos direktyvas 83/477/EEB, 91/383/EEB, 92/29/EEB bei 94/33/EB, siekiant supaprastinti ir racionalizuoti praktinio įgyvendinimo ataskaitas (Tekstas svarbus EEE)

text:
27.6.2007

               LT

               Europos Sąjungos oficialusis leidinys

               L 165/21

      EUROPOS PARLAMENTO IR TARYBOS DIREKTYVA 2007/30/EB
   2007 m. birželio 20 d.
   iš dalies keičianti Tarybos direktyvą 89/391/EEB, jos atskiras direktyvas ir Tarybos direktyvas 83/477/EEB, 91/383/EEB, 92/29/EEB bei 94/33/EB, siekiant supaprastinti ir racionalizuoti praktinio įgyvendinimo ataskaitas
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 137 straipsnio 2 dalį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Valstybės narės įpareigojamos parengti praktinio įgyvendinimo ataskaitas, kuriomis remdamasi Komisija rengia periodines ataskaitas dėl Bendrijos taisyklių darbuotojų saugos ir sveikatos darbe srityje įgyvendinimo, kaip numatyta 1989 m. birželio 12 d. Tarybos direktyvoje 89/391/EEB dėl priemonių darbuotojų saugai ir sveikatos apsaugai darbe gerinti nustatymo (3) ir atskirose direktyvose, kaip apibrėžta pirmiau minėtos direktyvos 16 straipsnio 1 dalyje, t. y.: 1989 m. lapkričio 30 d. Tarybos direktyvoje 89/654/EEB dėl būtiniausių darbovietei taikomų saugos ir sveikatos reikalavimų (4), 1989 m. lapkričio 30 d. Tarybos direktyvoje 89/655/EEB dėl būtiniausių darbo įrenginių naudojimui taikomų darbuotojų saugos ir sveikatos reikalavimų (5), 1989 m. lapkričio 30 d. Tarybos direktyvoje 89/656/EEB dėl būtiniausių saugos ir sveikatos apsaugos reikalavimų, darbuotojams darbo vietoje naudojant asmenines apsaugos priemones (6), 1990 m. gegužės 29 d. Tarybos direktyvoje 90/269/EEB dėl būtiniausių sveikatos ir saugos reikalavimų, taikomų krovinių krovimui rankomis pirmiausia, kai gresia pavojus, jog darbuotojai gali susižeisti nugarą (7), 1990 m. gegužės 29 d. Tarybos direktyvoje 90/270/EEB dėl saugos ir sveikatos apsaugos būtiniausių reikalavimų dirbant su displėjaus ekrano įrenginiais (8), 1992 m. birželio 24 d. Tarybos direktyvoje 92/57/EEB dėl būtiniausių saugos ir sveikatos reikalavimų laikinosiose arba kilnojamosiose statybvietėse įgyvendinimo (9), 1992 m. birželio 24 d. Tarybos direktyvoje 92/58/EEB dėl būtiniausių reikalavimų įrengiant darbo saugos ir (arba) sveikatos ženklus (10), 1992 m. spalio 19 d. Tarybos direktyvoje 92/85/EEB dėl priemonių, skirtų skatinti, kad būtų užtikrinta geresnė nėščių ir neseniai pagimdžiusių arba maitinančių krūtimi darbuotojų sauga ir sveikata, nustatymo (11), 1992 m. lapkričio 3 d. Tarybos direktyvoje 92/91/EEB dėl darbuotojų saugos ir sveikatos apsaugos gerinimo būtiniausių reikalavimų, taikomų naudingųjų iškasenų gavybos mechaniniais gręžiniais įmonėse (12), 1992 m. gruodžio 3 d. Tarybos direktyvoje 92/104/EEB dėl būtiniausių darbuotojų saugos ir sveikatos apsaugos gerinimo reikalavimų, taikomų naudingųjų iškasenų antžeminės ir požeminės gavybos įmonėse (13), 1993 m. lapkričio 23 d. Tarybos direktyvoje 93/103/EB dėl būtiniausių saugos ir sveikatos reikalavimų, dirbant žvejybos laivuose (14), 1998 m. balandžio 7 d. Tarybos direktyvoje 98/24/EB dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe (15), 1999 m. gruodžio 16 d. Europos Parlamento ir Tarybos direktyvoje 1999/92/EB dėl būtiniausių darbuotojų saugos ir sveikatos apsaugos reikalavimų, taikomų dirbant potencialiai sprogioje aplinkoje (16), 2002 m. birželio 25 d. Europos Parlamento ir Tarybos direktyvoje 2002/44/EB dėl būtiniausių sveikatos ir saugos reikalavimų, susijusių su fizinių veiksnių (vibracijos) keliama rizika darbuotojams (17), 2003 m. vasario 6 d. Europos Parlamento ir Tarybos direktyvoje 2003/10/EB dėl būtiniausių sveikatos ir saugos reikalavimų, susijusių su fizinių veiksnių (triukšmo) keliama rizika darbuotojams (18), 2004 m. balandžio 29 d. Europos Parlamento ir Tarybos direktyvoje 2004/40/EB dėl būtiniausių sveikatos ir saugos reikalavimų, susijusių su fizikinių veiksnių (elektromagnetinių laukų) keliama rizika darbuotojams (19), ir 2006 m. balandžio 5 d. Europos Parlamento ir Tarybos direktyvoje 2006/25/EB dėl būtiniausių sveikatos ir saugos reikalavimų, susijusių su fizikinių veiksnių (dirbtinės optinės spinduliuotės) keliama rizika darbuotojams (20).

               (2)

               Be to, įgyvendinimo ataskaitą taip pat reikalaujama parengti 1991 m. birželio 25 d. Tarybos direktyvoje 91/383/EEB, pateikiančioje papildomas priemones, skatinančias gerinti terminuotuose arba laikinuose darbo santykiuose esančių darbuotojų saugą ir sveikatą darbe (21), 1992 m. kovo 31 d. Tarybos direktyvoje 92/29/EEB dėl būtiniausių saugos ir sveikatos apsaugos reikalavimų, skirtų gerinti medicininį gydymą laivuose (22), ir 1994 m. birželio 22 d. Tarybos direktyvoje 94/33/EB dėl dirbančio jaunimo apsaugos (23).

               (3)

               Atskirų direktyvų, kaip apibrėžta Direktyvos 89/391/EEB 16 straipsnio 1 dalyje, ir direktyvų 91/383/EEB, 92/29/EEB bei 94/33/EB nuostatose, susijusiose su ataskaitų rengimu, nurodomas skirtingas ataskaitų teikimo tvarkaraštis ir jų turinys.

               (4)

               Valstybės narių įpareigojimas parengti praktinio įgyvendinimo ataskaitas ir Komisijos įpareigojimas parengti ataskaitą remiantis nacionalinėmis ataskaitomis yra svarbi teisėkūros ciklo dalis, sudaranti sąlygas apžvelgti ir įvertinti įvairius direktyvų nuostatų praktinio įgyvendinimo aspektus; todėl šį įpareigojimą reikėtų pradėti taikyti ir direktyvoms, kuriose nenustatomas įpareigojimas rengti ataskaitas, t. y.: 2000 m. rugsėjo 18 d. Europos Parlamento ir Tarybos direktyvai 2000/54/EB dėl darbuotojų apsaugos nuo rizikos, susijusios su biologinių veiksnių poveikiu darbe (septintoji atskira direktyva, kaip numatyta Direktyvos 89/391/EEB 16 straipsnio 1 dalyje) (24), 2004 m. balandžio 29 d. Europos Parlamento ir Tarybos direktyvai 2004/37/EB dėl darbuotojų apsaugos nuo rizikos, susijusios su kancerogenų arba mutagenų poveikiu darbe (šeštoji atskira Direktyva, kaip numatyta Direktyvos 89/391/EEB 16 straipsnio 1 dalyje) (25) bei 1983 m. rugsėjo 19 d. Tarybos direktyvai 83/477/EEB dėl darbuotojų apsaugos nuo rizikos, susijusios su asbesto poveikiu darbe (antroji atskira Direktyva, kaip numatyta Direktyvos 80/1107/EEB 8 straipsnyje) (26).

               (5)

               Todėl būtina suvienodinti Direktyvos 89/391/EEB, atskirų direktyvų, kaip apibrėžta jos 16 straipsnio 1 dalyje, ir Direktyvų 83/477/EEB, 91/383/EEB, 92/29/EEB bei 94/33/EB nuostatas.

               (6)

               Komisijos komunikate „Prisitaikyti prie darbo ir visuomenės permainų: nauja Bendrijos sveikatos ir saugos strategija 2002–2006 m.“ numatoma parengti teisės aktų pasiūlymus įgyvendinimo ataskaitoms supaprastinti ir racionalizuoti. Be to, ši veikla buvo įvardyta kaip vienas iš Bendrijos teisės aktų supaprastinimo, vykdomo atsižvelgiant į Geresnės teisėkūros iniciatyvą, prioritetų.

               (7)

               Reikėtų supaprastinti šio įpareigojimo vykdymą suvienodinant praktinio įgyvendinimo ataskaitų teikimo Komisijai tvarkaraštį ir nustatant reikalavimą rengti vieną bendrą praktinio įgyvendinimo ataskaitą, kurią sudarytų bendroji dalis, taikoma visoms direktyvoms, ir atskiri skyriai dėl kiekvienai direktyvai savitų aspektų. Be to, šiomis nuostatomis, o ypač į Direktyvą 89/391/EEB įtraukus naują 17a straipsnį, bus sudarytos sąlygos į šį įgyvendinimo ataskaitų rengimą įtraukti atskiras direktyvas, kaip apibrėžta Direktyvos 89/391/EEB 16 straipsnio 1 dalyje, kuriose nenumatomas ataskaitų rengimas, t. y. direktyvas 2000/54/EB ir 2004/37/EB, ir kitas vėlesnes atskiras direktyvas, kaip apibrėžta Direktyvos 89/391/EEB 16 straipsnio 1 dalyje.

               (8)

               Būtų tikslinga nustatyti, kad šios ataskaitos turėtų būti rengiamos ir teikiamos Komisijai kas penkeri metai. Išimties tvarka pirmojoje ataskaitoje turėtų būti aptariamas ilgesnis laikotarpis; šių ataskaitų struktūra turėtų būti nuosekli, siekiant palengvinti naudojimąsi jomis; ataskaitos turėtų būti parengtos pagal klausimyną, parengtą Komisijos pasikonsultavus su Darbuotojų saugos ir sveikatos patariamuoju komitetu, į jas turėtų būti įtraukta atitinkama informacija apie prevencines priemones, kurių ėmėsi valstybės narės, kad Komisija, atsižvelgdama į Europos darbuotojų saugos ir sveikatos agentūros bei Europos gyvenimo ir darbo sąlygų gerinimo fondo išvadas, galėtų tinkamai įvertinti, kaip teisės aktai taikomi praktiškai.

               (9)

               Kaip numatyta Sutarties 138 straipsnio 2 dalyje, Komisija Bendrijos lygiu konsultavosi su socialiniais partneriais dėl galimos Bendrijos veikimo krypties šioje srityje.

               (10)

               Po šių konsultacijų Komisija nusprendė, kad yra tikslinga imtis veiksmų Bendrijos mastu, ir dar kartą pagal Sutarties 138 straipsnio 3 dalį Bendrijos lygiu konsultavosi su socialiniais partneriais dėl numatomo pasiūlymo turinio.

               (11)

               Pasibaigus šiam antrajam konsultacijų etapui, socialiniai partneriai Komisijai nepranešė apie savo pageidavimą inicijuoti Sutarties 138 straipsnio 4 dalyje numatytą procesą, po kurio būtų galima sudaryti susitarimą.

               (12)

               Siekdamos perkelti šia direktyva padarytus pakeitimus į nacionalinę teisę, valstybės narės turėtų imtis priemonių, kurios, atsižvelgiant į šios direktyvos ypatumus, jei reikėtų, galėtų tapti administracinėmis priemonėmis,

         PRIĖMĖ ŠIĄ DIREKTYVĄ:
   1 straipsnis
   Direktyvos 89/391/EEB dalinis pakeitimas
   Į Direktyvą 89/391/EEB įterpiamas šis straipsnis:

      „17a straipsnis
      Įgyvendinimo ataskaitos
      1.   Valstybės narės kas penkeri metai Komisijai teikia vieną bendrą šios direktyvos ir atskirų direktyvų, kaip apibrėžta 16 straipsnio 1 dalyje, praktinio įgyvendinimo ataskaitą, nurodydamos socialinių partnerių nuomonę. Ataskaitoje pateikiama įvairių direktyvų praktinio įgyvendinimo aspektų vertinimas ir, jeigu reikia ir yra, duomenys pagal lytį.
      2.   Ataskaitos struktūrą nustato ir jos turinį patikslinantį klausimyną parengia Komisija kartu su Darbuotojų saugos ir sveikatos patariamuoju komitetu.
      Ataskaitą sudaro bendroji dalis, susijusi su šios direktyvos nuostatomis, apimančiomis visoms 1 dalyje nurodytoms direktyvoms taikomus bendruosius principus ir aspektus.
      Bendroji dalis papildoma specialiais skyriais, kuriuose nurodoma, kaip taikomi kiekvienos direktyvos pavieniai aspektai, įtraukiant specialius rodiklius, jei tokių yra.
      3.   Ataskaitos struktūrą kartu su pirmiau nurodytu klausimynu, nurodydama jo turinį, Komisija valstybėms narėms pateikia mažiausiai prieš šešis mėnesius iki ataskaitos laikotarpio pabaigos. Komisijai ataskaita teikiama per dvylika mėnesių nuo joje nurodyto penkerių metų laikotarpio, už kurį pateikiama ši ataskaita, pabaigos.
      4.   Remdamasi šiomis ataskaitomis, Komisija atlieka atitinkamų direktyvų įgyvendinimo vertinimą, atsižvelgdama į jų svarbą, į susijusius įvairių sričių mokslinius tyrimus bei naujausias mokslines žinias. Komisija, pasibaigus penkerių metų laikotarpiui, per 36 mėnesius informuoja Europos Parlamentą, Tarybą, Europos ekonomikos ir socialinių reikalų komitetą bei Darbuotojų saugos ir sveikatos patariamąjį komitetą apie šio įvertinimo rezultatus ir, jei reikia, apie visas iniciatyvas, kuriomis siekiama pagerinti reguliavimo sistemos veikimą.
      5.   Pirmoji ataskaita pateikiama už 2007–2012 m. laikotarpį imtinai.“

   2 straipsnis
   Direktyvų 83/477/EEB, 91/383/EEB, 92/29/EEB ir 94/33/EB daliniai pakeitimai
   1.   Į Direktyvą 83/477/EEB įterpiamas šis straipsnis:

      „17a straipsnis
      Įgyvendinimo ataskaita
      Valstybės narės kas penkeri metai Komisijai teikia šios direktyvos praktinio įgyvendinimo ataskaitą, kuri teikiama kaip Direktyvos 89/391/EEB 17a straipsnio 1, 2 ir 3 dalyse nustatytos vienos bendros ataskaitos atskiras skyrius ir kuria remiantis Komisija atliks vertinimą pagal to paties 17a straipsnio 4 dalies nuostatas.“

   2.   Į Direktyvą 91/383/EEB įterpiamas šis straipsnis:

      „10a straipsnis
      Įgyvendinimo ataskaita
      Valstybės narės kas penkeri metai Komisijai teikia šios direktyvos praktinio įgyvendinimo ataskaitą, kuri teikiama kaip Direktyvos 89/391/EEB 17a straipsnio 1, 2 ir 3 dalyse nustatytos vienos bendros ataskaitos atskiras skyrius ir kuria remiantis Komisija atliks vertinimą pagal to paties 17a straipsnio 4 dalies nuostatas.“

   3.   Į Direktyvą 92/29/EEB įterpiamas šis straipsnis:

      „9a straipsnis
      Įgyvendinimo ataskaita
      Valstybės narės kas penkeri metai Komisijai teikia šios direktyvos praktinio įgyvendinimo ataskaitą, kuri teikiama kaip Direktyvos 89/391/EEB 17a straipsnio 1, 2 ir 3 dalyse nustatytos vienos bendros ataskaitos atskiras skyrius ir kuria remiantis Komisija atliks vertinimą pagal to paties 17a straipsnio 4 dalies nuostatas.“

   4.   Į Direktyvą 94/33/EB įterpiamas šis straipsnis:

      „17a straipsnis
      Įgyvendinimo ataskaita
      Valstybės narės kas penkeri metai Komisijai teikia šios direktyvos praktinio įgyvendinimo ataskaitą, kuri teikiama kaip Direktyvos 89/391/EEB 17a straipsnio 1, 2 ir 3 dalyse nustatytos vienos bendros ataskaitos atskiras skyrius ir kuria remiantis Komisija atliks vertinimą pagal to paties 17a straipsnio 4 dalies nuostatas.“

   3 straipsnis
   Panaikinimas
   Nuo 2007 m. birželio 27 d. panaikinamos tokios nuostatos:

               1)

               Direktyvos 89/391/EEB 18 straipsnio 3 ir 4 dalys;

               2)

               Direktyvos 89/654/EEB 10 straipsnio 3 ir 4 dalys;

               3)

               Direktyvos 89/655/EEB 10 straipsnio 3 ir 4 dalys;

               4)

               Direktyvos 89/656/EEB 10 straipsnio 3 ir 4 dalys;

               5)

               Direktyvos 90/269/EEB 9 straipsnio 3 ir 4 dalys;

               6)

               Direktyvos 90/270/EEB 11 straipsnio 3 ir 4 dalys;

               7)

               Direktyvos 91/383/EEB 10 straipsnio 3 ir 4 dalys;

               8)

               Direktyvos 92/29/EEB 9 straipsnio 3 ir 4 dalys;

               9)

               Direktyvos 92/57/EEB 14 straipsnio 4 ir 5 dalys;

               10)

               Direktyvos 92/58/EEB 11 straipsnio 4 ir 5 dalys;

               11)

               Direktyvos 92/85/EEB 14 straipsnio 4, 5 ir 6 dalys;

               12)

               Direktyvos 92/91/EEB 12 straipsnio 4 dalis;

               13)

               Direktyvos 92/104/EEB 13 straipsnio 4 dalis;

               14)

               Direktyvos 93/103/EB 13 straipsnio 3 ir 4 dalys;

               15)

               Direktyvos 94/33/EB 17 straipsnio 4 ir 5 dalys;

               16)

               Direktyvos 98/24/EB 15 straipsnis;

               17)

               Direktyvos 1999/92/EB 13 straipsnio 3 dalis;

               18)

               Direktyvos 2002/44/EB 13 straipsnis;

               19)

               Direktyvos 2003/10/EB 16 straipsnis;

               20)

               Direktyvos 2004/40/EB 12 straipsnis;

               21)

               Direktyvos 2006/25/EB 12 straipsnis.

         4 straipsnis
   Įgyvendinimas
   Valstybės narės imasi būtinų priemonių, kuriomis iki 2012 m. gruodžio 31 d. įgyvendinamos šios direktyvos nuostatos.
   5 straipsnis
   Įsigaliojimas
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje dienos.
   6 straipsnis
   Adresatai
   Ši direktyva skirta valstybėms narėms.

      Priimta Strasbūre, 2007 m. birželio 20 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         G. GLOSER

      (1)  2006 m. sausio 17 d. pateikta nuomonė.

      (2)  2007 m. balandžio 26 d. Europos Parlamento nuomonė (dar nepaskelbta Oficialiajame leidinyje) ir 2007 m. gegužės 30 d. Tarybos sprendimas.

      (3)  OL L 183, 1989 6 29, p. 1. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).

      (4)  OL L 393, 1989 12 30, p. 1.

      (5)  OL L 393, 1989 12 30, p. 13. Direktyva su paskutiniais pakeitimais, padarytais Europos Parlamento ir Tarybos direktyva 2001/45/EB (OL L 195, 2001 7 19, p. 46).

      (6)  OL L 393, 1989 12 30, p. 18.

      (7)  OL L 156, 1990 6 21, p. 9.

      (8)  OL L 156, 1990 6 21, p. 14.

      (9)  OL L 245, 1992 8 26, p. 6.

      (10)  OL L 245, 1992 8 26, p. 23.

      (11)  OL L 348, 1992 11 28, p. 1.

      (12)  OL L 348, 1992 11 28, p. 9.

      (13)  OL L 404, 1992 12 31, p. 10.

      (14)  OL L 307, 1993 12 13, p. 1.

      (15)  OL L 131, 1998 5 5, p. 11.

      (16)  OL L 23, 2000 1 28, p. 57.

      (17)  OL L 177, 2002 7 6, p. 13.

      (18)  OL L 42, 2003 2 15, p. 38.

      (19)  OL L 159, 2004 4 30, p. 1.

      (20)  OL L 114, 2006 4 27, p. 38.

      (21)  OL L 206, 1991 7 29, p. 19.

      (22)  OL L 113, 1992 4 30, p. 19. Direktyva su pakeitimais, padarytais Reglamentu (EB) Nr. 1882/2003.

      (23)  OL L 216, 1994 8 20, p. 12.

      (24)  OL L 262, 2000 10 17, p. 21.

      (25)  OL L 158, 2004 4 30, p. 50.

      (26)  OL L 263, 1983 9 24, p. 25. Direktyva su paskutiniais pakeitimais, padarytais Europos Parlamento ir Tarybos direktyva 2003/18/EB (OL L 97, 2003 4 15, p. 48).


title: 2008 m. liepos 30 d. Komisijos direktyva 2008/82/EB, kuria iš dalies keičiamos Direktyvos 2008/38/EB nuostatos dėl pašarų, skirtų inkstų funkcijai palaikyti, esant lėtiniam inkstų nepakankamumui (Tekstas svarbus EEE)

text:
31.7.2008

               LT

               Europos Sąjungos oficialusis leidinys

               L 202/48

      KOMISIJOS DIREKTYVA 2008/82/EB
   2008 m. liepos 30 d.
   kuria iš dalies keičiamos Direktyvos 2008/38/EB nuostatos dėl pašarų, skirtų inkstų funkcijai palaikyti, esant lėtiniam inkstų nepakankamumui
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. rugsėjo 13 d. Tarybos direktyvą 93/74/EEB dėl pašarų konkretiems mitybos tikslams (1), ypač į jos 6 straipsnio c punktą,
   kadangi:

               (1)

               Direktyvoje 2008/38/EB, nustatančioje pašarų konkretiems mitybos tikslams tikslinio naudojimo sąrašą (2), kaip konkretus mitybos tikslas įtrauktas „kepenų funkcijos palaikymas, esant chroniškam kepenų nepakankamumui“.

               (2)

               Reglamentu (EB) Nr. 163/2008 (3) Komisija leido lantano karbonato oktahidrato preparatą naudoti kaip kačių pašarų zootechninį priedą. Šis leidimas buvo suteiktas, remiantis 2007 m. rugsėjo 18 d. Europos maisto saugos tarnybos nuomone (4). Šioje nuomonėje Tarnyba teigia, kad papildžius maistą šiuo preparatu, mažėja fosforo šalinimas su šlapimu ir didėja išskyrimas su išmatomis. Tai siejama su sumažėjusiu fosforo virškinimu. Prieita išvada, kad šis preparatas gali sumažinti fosforo absorbciją suaugusių kačių žarnyne.

               (3)

               Direktyvos 2008/38/EB eilutėje „inkstų funkcijai palaikyti, esant lėtiniam inkstų nepakankamumui“ jau įtraukti pašarai su nedideliu fosforo kiekiu. Tokį patį teigiamą poveikį turi fosforo, esančio maiste, absorbcijos sumažinimas. Dėl to lantano karbonato oktahidratas turėtų būti įtrauktas į Direktyvos 2008/38/EB I priedo B dalies tikslinio naudojimo sąrašo eilutę „inkstų funkcijai palaikyti, esant lėtiniam inkstų nepakankamumui“.

               (4)

               Todėl Direktyvą 2008/38/EB reikėtų atitinkamai iš dalies pakeisti.

               (5)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2008/38/EB I priedas iš dalies keičiamas pagal šios direktyvos priedą.
   2 straipsnis
   Valstybės narės priima įstatymus, kitus teisės aktus ir administracines nuostatas, kurie, įsigalioję ne vėliau kaip iki 2009 m. vasario 20 d., įgyvendina šią direktyvą. Jos nedelsdamos pateikia Komisijai tokių nuostatų tekstus.
   Priimdamos tas nuostatas, valstybės narės daro jose nuorodą į šią direktyvą, arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2008 m. liepos 30 d.

            Komisijos vardu

         Androulla VASSILIOU

            Komisijos narė

      (1)  OL L 237, 1993 9 22, p. 23. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).

      (2)  OL L 62, 2008 3 6, p. 9.

      (3)  OL L 50, 2008 2 23, p. 3.

      (4)  EFSA leidinys (2007) 542, 1–15.

      PRIEDAS
      Direktyvos 2008/38/EB I priedo B dalies konkretaus mitybos tikslo eilutė „kepenų funkcijai palaikyti lėtinio kepenų nepakankamumo atveju“ pakeičiama taip:

                     Konkretus mitybos tikslas

                     Pagrindinės maistinės savybės

                     Gyvūnų rūšis ar kategorija

                     Informacija ženklinant etiketėmis

                     Rekomenduojamas vartojimo laikotarpis

                     Kitos pastabos

                     „Inkstų funkcijai palaikyti, esant lėtiniam inkstų nepakankamumui (1)

                     Nedidelis fosforo kiekis ir ribotas, tačiau geros kokybės baltymų kiekis

                     Šunys ir katės

                                 —

                                 Baltymų šaltinis (-iai)

                                 —

                                 Kalcis

                                 —

                                 Fosforas

                                 —

                                 Kalis

                                 —

                                 Natris

                                 —

                                 Pagrindinių riebalų rūgščių (jei jų pridėta) kiekis

                     Pradžioje iki 6 mėnesių (2)

                     Ant pakuotės, taros ar etiketėje turi būti nurodyta: „Prieš naudojant arba norint pratęsti naudojimo laiką, rekomenduojama pasitarti su veterinarijos specialistu.“
                     Naudojimo instrukcijose nurodyti: „Visada turi būti vandens.“

                     arba

                     Sumažinta fosforo absorbcija, įtraukiant lanatano karbonato oktahidratą

                     Suaugusios katės

                                 —

                                 Baltymų šaltinis (-iai)

                                 —

                                 Kalcis

                                 —

                                 Fosforas

                                 —

                                 Kalis

                                 —

                                 Natris

                                 —

                                 Lantano karbonato oktahidratas

                                 —

                                 Pagrindinių riebalų rūgščių (jei jų pridėta) kiekis

                     Pradžioje iki 6 mėnesių (2)

                     Ant pakuotės, taros ar etiketėje turi būti nurodyta: „Prieš naudojant arba norint pratęsti naudojimo laiką, rekomenduojama pasitarti su veterinarijos specialistu.“
                     Naudojimo instrukcijose nurodyti: „Visada turi būti vandens.“

         (1)  Prireikus, gamintojas taip pat gali rekomenduoti šerti, esant laikinam inkstų nepakankamumui.

         (2)  Jeigu pašaras rekomenduojamas, esant laikinam inkstų nepakankamumui, rekomenduojamas šėrimo laikas yra nuo dviejų iki keturių savaičių.“